Angela Merkel: Mogući dijalog sa Rusijom ne znači prijateljske pregovore - 28.06.2021, Sputnik Srbija\nAngela Merkel: Mogući dijalog sa Rusijom ne znači prijateljske pregovore\nMogući dijalog između Evropske unije i Moskve uopšte ne znači da će to biti prijateljski pregovori, ali na njima bi trebalo otvoreno govoriti o problemima u... 28.06.2021, Sputnik Srbija\nOna je objasnila da, ukoliko zemlje EU ne budu imale jedinstvenu poziciju prema Rusiji, predsednik Putin ih neće shvatati ozbiljno.Ona je navela da Evropska unija treba direktno da govori Rusiji da su otkriveni sajber-napadi, hibridna vojna dejstva, ili „podrška ultra-nacionalističkih stranaka“.Prema njenim rečima, Moskvi treba reći da za „dobru saradnju ovi problemi treba da budu prevaziđeni“.Kancelarka je dodala da zemlje Evropske unije moraju da prevaziđu međusobno „nepoverenje“ kako bi sa jače pozicije branile svoje interese i vrednosti.„U suprotnom nas predsednik Putin neće shvatati onoliko ozbiljno koliko bismo želeli. Zato što imamo dobre argumente za našu kritiku Rusije“, zaključila je ona.Lideri 27 zemalja Evropske unije na samitu 24-25. juna nisu uspeli da se dogovore o predlogu Merkelove i francuskog predsednika Emanuela Makrona za održavanje samita između Rusije i EU. Umesto toga, prema završnoj izjavi samita, šefovi država i vlada Evropske unije naložili su spoljno-političkoj službi EU na čeku sa Žozepom Boreljom da istraži mogućnosti za dijalog sa Rusijom o određenim temama od interesa za Evropsku uniju, kao kao i da razradi opcije za uvođenje novih sankcija Rusiji, uključujući ekonomske, za suzbijanje mogućih budućih aktivnosti Rusije koje oni smatraju štetnim.Pročitajte još:\nevropa, svet, vesti, angela merkel, evropska unija (eu), rusija\n19:06 28.06.2021 (Osveženo: 01:15 26.08.2021)\nMogući dijalog između Evropske unije i Moskve uopšte ne znači da će to biti prijateljski pregovori, ali na njima bi trebalo otvoreno govoriti o problemima u odnosima između zemalja EU i Rusije, izjavila je nemačka kancelarka Angela Merkel na onlajn sastanku sa studentima.\nOna je objasnila da, ukoliko zemlje EU ne budu imale jedinstvenu poziciju prema Rusiji, predsednik Putin ih neće shvatati ozbiljno.\n„Mislim da postoji nesporazum. Kada kažem da bih volela da EU razgovara sa (predsednikom Rusije Vladimirom) Putinom na isti način na koji američki predsednik (Džozef Bajden) razgovara sa Putinom, po mom mišljenju, ne radi se o prijateljskim pregovorima, ni o znaku da imamo dobre odnose. Pre se radi o tome da ćemo mi kao Evropa biti jači ako se pridržavamo jedinstvene pozicije“, istakla je Merkelova odgovarajući na pitanje o inicijativi za dijalog EU-Rusija.\nOna je navela da Evropska unija treba direktno da govori Rusiji da su otkriveni sajber-napadi, hibridna vojna dejstva, ili „podrška ultra-nacionalističkih stranaka“.\nPrema njenim rečima, Moskvi treba reći da za „dobru saradnju ovi problemi treba da budu prevaziđeni“.\nZeman liderima EU: Bajden se nije plašio kontakta sa Putinom, zbog čega se vi plašite?\nKancelarka je dodala da zemlje Evropske unije moraju da prevaziđu međusobno „nepoverenje“ kako bi sa jače pozicije branile svoje interese i vrednosti.\n„U suprotnom nas predsednik Putin neće shvatati onoliko ozbiljno koliko bismo želeli. Zato što imamo dobre argumente za našu kritiku Rusije“, zaključila je ona.\nLideri 27 zemalja Evropske unije na samitu 24-25. juna nisu uspeli da se dogovore o predlogu Merkelove i francuskog predsednika Emanuela Makrona za održavanje samita između Rusije i EU. Umesto toga, prema završnoj izjavi samita, šefovi država i vlada Evropske unije naložili su spoljno-političkoj službi EU na čeku sa Žozepom Boreljom da istraži mogućnosti za dijalog sa Rusijom o određenim temama od interesa za Evropsku uniju, kao kao i da razradi opcije za uvođenje novih sankcija Rusiji, uključujući ekonomske, za suzbijanje mogućih budućih aktivnosti Rusije koje oni smatraju štetnim.\nMerkelova nije odustala od susreta s Putinom


Šef Delegacije Evropske unije u BiH i specijalni predstavnik EU, ambasador Johann Sattler, bio je domaćin drugog sastanka na visokom nivou o Koridoru 5c održanog danas putem video linka, na kojem su učestvovali predsjedavajući Vijeća ministara BiH Zoran Tegeltija, premijer Federacije BiH Fadil Novalić, premijer Republike Srpske Radovan Višković, nadležni ministri, direktori JP Autoceste FBiH i JP Autoputevi RS, kao i predstavnici Evropske investicijske banke (EIB) i Evropske banke za obnovu i razvoj (EBRD).\nNa sastanku se razgovaralo o trenutnom stanju i o budućim planovima za izgradnju autoputa na Koridoru 5c u BiH, s posebnim naglaskom na ubrzavanje radova.\nKoridor 5c najambiciozniji je investicijski program u Bosni i Hercegovini, koji zahtijeva značajna finansijska sredstva i ljudske resurse. Evropska unija najveći je donator koji je za izgradnju za izgradnju 11 poddionica autoputa na Koridoru 5c u BiH izdvojila više od 200 miliona eura bespovratnih sredstava kroz Investicijski okvir Zapadnog Balkana (WBIF), nadopunjavajući zajmove EIB-a i EBRD-a.\nNakon sastanka, ambasador Sattler je posjetio radove na iskopu tunela Ivan i tom prilikom izjavio: „Drago mi je što vidim da su uprkos pandemiji radovi na izgradnji ovog značajnog investicijskog projekta nastavljeni na većini lokacija. Međutim, kao što sam naglasio na današnjem sastanku na visokom nivou, potrebno je riješiti prepreke radi ubrzavanja radova. EU će nastaviti da pruža podršku, uključujući kroz Ekonomski i Investicijski plan za Zapadni Balkan koji je komesar za susjedstvo i proširenje Oliver Varhelyi predstavio prošle sedmice.“\nTokom sastanka, predstavnici vlasti potvrdili su opredjeljenje za ubrzavanje priprema i provedbe dosadašnjih ulaganja u Koridor 5c. Predstavnici Evropske banke za razvoj i obnovu i Evropske investicijske banke istakli su svoju spremnost da pomognu u tom pravcu.\nKoridor 5c je prioritet koji će obezbijediti moderne transportne veze koje povezuju zemlju sa regionom i EU za dobrobit građana i ekonomije.\nEvropska unija je 2015. godine pokrenula Agendu za povezivanje za Zapadni Balkan te osigurala izdvajanje bespovratnih sredstava za sufinansiranje ključnih transportnih i energetskih veza u regionu do 2020. godine. Za naredni period, kroz sveobuhvatni Ekonomski i investicijski plan za Zapadni Balkan, Evropska unija nastoji potaknuti dugoročni ekonomski oporavak, podržati zelenu i digitalnu tranziciju te podržati regionalne integracije i povezanost sa Evropskom unijom.\nZa više informacija o radovima na Koridoru 5c pogledajte infografiku.


Romi iz Leskovca vakcinisani danas u svom Domu kulture - juGmedia\nKao što je i najavljeno u prethodnim danima, punkt za vakcinaciju organizovan je danas u romskoj ustanovi kulture od 9 do 14 sati, a na raspolaganju je bilo 100 doza kineske Sinofarm vakcine, koje su stanovnici ovog dela grada mogli da prime.\nNa puktu je bila ekipa zdravstvenih radnika Doma zdravlja, ustanove koja je i organizovala ovu akciju u saradnji sa ZZJZ u Leskovcu.\n„Mnogi naši sugrađani nisu bili u mogućnosti da se prijave elektronskim putem ili čak i putem telefona. Neki su i bolesni, ne mogu do punkta u hali Partizan. Ovo je prilika da na najlakši način dobiju vakcinu, tu blizu svojih domova“, rekao je danas Srećko Živković, direktor Doma kulture Roma.\nOn je najavio da će sličnih akcija biti još u narednom periodu.


InfoBrcko.com - Zbrinut beskućnik u Crvenom krstu Brčko\nZbrinut beskućnik u Crvenom krstu Brčko\nZbrinut beskućnik u Crvenom krstu Brčko\tIstaknuto\nUsljed niskih temperatura u proteklih nekoliko dana Crveni krst/ križ Brčko Distrikta smjetio je dva lica u statusu beskućnika u svoje prostorije koje se nalaze u Bescarinskoj zoni.\nDenis Šehanović, sekreter brčanskog Crvenog krsta/ križa kazao je da je jedan beskućnik već napustio prihvatni centar, dok se drugi nakon evidentiranja, ljekarskog pregleda i konzumirana obroka i toplog napitka upravo nalazi u Centru na rehabilitaciji.\nBeskućnih se u centru za rehabilitaciju zadražava u pravilu 72 sata, a ako su okolnosti vanredne usljed praznika ili izrazito niskih temperatura, taj rok može biti i produžen. Jedan slučaj lica u statusu beskućnika prijavili su građani a drugog je pronašla Policija Brčko Distrikta.\nCentar za smještaj beskućnika ima kapacitet od 30 kreveta raspoređenih u šest uslovnnih prostorija, a po dva volontera Crvenog krsta u smjeni dežuraju 24 sata dnevno.\nInače, Centar za beskućnike u Bescarinskoj zoni smješten je Centru za hitnu evakuaciju u slučaju elementarnih nepogoda, u funkciji je tokom cijele godine, a na ideju za njegovo formiranje došlo se nakon katastrofalnih poplava iz 2014. godine.


Najveći uvoznici ruskih proizvoda su Kina sa 15,6 milijardi dolara, Kazahstan – 14,4 milijardi, Belorusija – 11,4 , Turska- 10,9 i SAD – 7,9 milijardi dolara\nRusija je u 2021. godini povećala izvoz proizvoda koji ne potpadaju pod energente i sirovine za 36 odsto i ostvarila promet od 191 milijardu dolara, što je istorijski rekord.\nKako je dodala, pandemija virusa korona stvorila je nove mogućnosti za domaće proizvođače da izađu na globalno tržište i učvrste svoje pozicije.\nPrema podacima, za 11 meseci prošle godine najveći rast izvoza ostvaren je u hemijskoj industriji – 54 odsto, metalurgiji – 52, drvnoprerađivačkom kompleksu – 43, mašingradnji – 31 i prehrambenom sektoru – 23 odsto.\nNajveći uvoznici ruskih proizvoda su Kina sa 15,6 milijardi dolara, Kazahstan – 14,4 milijardi, Belorusija – 11,4 , Turska- 10,9 i SAD – 7,9 milijardi dolara.\nNEWER POSTKultura pomena srpske žrtve\nOLDER POSTErdogan: Odnosi sa Srbijom odlični i doprinose miru u regionu


Unapređivanje zdravstvene zaštite Roma povratnika | Medija centar Beograd\nPočetna > MC projekti > Osnaživanje romskih NVO za komunikaciju sa medijima > Unapređivanje zdravstvene zaštite Roma povratnika\nOrganizacija civilnog društva Istraživači Romi organizuje konferenciju za novinare „Unapređivanje zdravstvene zaštite Roma povratnika“ koja će se održati u maloj sali zgrade Opštine Beočin, Svetosavska 25, 17. juna 2013. godine sa početkom u 11 časova.\nKonferencija se organizuje u okviru projekta Zagovaranje za bolju zdravstvenu negu i zaštitu Roma povratnika iz Zapadne Evrope i ublažavanje predrasuda prema Romima povratnicima među relevantnim stručnjacima i starosedelačkom romskom populacijom.\nmr Marija Aleksandrović, predsednica UO Istraživači Romi\nMilena Stepanović, glavna medicinska sestra u Domu zdravlja Beočin\nŽivka Fan, aktivistkinja organizacije Istraživači Romi\nModerator: Bogdanka Radul, članica UO Istraživači Romi\nProjekat se realizuje u opštinama Bečej i Beočin uz podršku Fondacije za otvoreno društvo, Beograd. Kroz zagovaranje interesa Roma povratnika za bolju zdravstvenu zaštitu kod relevantnih lokalnih vlasti u dve opštine očekujemo da će lokalna vlast da preduzme sistemske mere.\nKontakt: istrazivaci_romi@yahoo.com (Mariju Aleksandrović i Jelena Jovanovic)\nViše o organizaciji „Istraživači Romi“


TotalCar.rs » Od jeseni kineska vozila iz Kragujevca i Sombora\nnovo, Srbija, Zastava\n0 komentara 28818 pregleda\nSklapanje i proizvodnja kineskih kamiona nosivosti od sedam do osam tona, kombija i mini-buseva u Kragujevcu i pik-apova u Somboru počeće već za nekoliko nedelja, potvrdio je Danasu generalni direktor Grupe „Zastava vozila“ Dragan Srejović. On je dodao da su „Zastava kamioni“ u Kragujevcu i „Zastava specijalna vozila“ u Somboru, prilikom nedavne posete srpske privredne delegacije Kini, sa jednom tamošnjom kompanijom potpisale protokol o saradnji kojim je predviđeno da će vozila iz te zemlje uskoro početi da se proizvode i sklapaju u Srbiji.\nIako Srejović, koji je bio član te državne delegacije na čijem je čelu bio predsednik Srbije Tomislav Nikolić, nije želeo da pominje ime te kompanije, jer su Kinezi na tome insistirali, naš list je ranije najavljivao da je firma Huang Hai, veliki kineski proizvođač kamiona, autobusa i kombija, zainteresovana za saradnju sa kragujevačkim preduzećem. Sada se spekuliše da su upravo oni pregovarači o partnerstvu sa „Zastavom vozila“.\n– Prilikom posete predsednika Nikolića i naše privredne delegacije, menadžment kineske kompanije potvrdio je spremnost za saradnju, a predstavnici te kompanije u oktobru ponovo dolaze u Beograd i Kragujevac, gde će sa domaćim zvaničnicima biti nastavljeni razgovori, najpre o obimu i vrednosti već ugovorene saradnje, ali i o najavljenom partnerstvu kineske firme sa „Zastavinim“ fabrikama kamiona i specijalnih automobila. Ukoliko razgovori budu uspešni, očekujemo da će Kinezi preuzeti „Zastava kamione“ i „Specijalne automobile“ već na proleće naredne godine – kaže Srejović.\nOn ističe da sa izvesnošću očekuje da će, pored „Kamiona“ i „Specijalnih automobila“, u narednom periodu biti rešen status i ostalih 12 firmi koje posluju u okviru Grupe „Zastava vozila“. Za sada, poznato je samo da će Fabrika automobila otići u stečaj, a Srejović objašnjava da je bitno rešiti i sudbinu „Zastave inpro“, preduzeća u kojem su od 370 ukupno zaposlenih, 200 osobe sa invaliditetom, pri čemu je ta firma na listi prvih deset izvoznika za Francusku. „Zastava inpro“, koja će uskoro potpisati ugovore o početku izvoza i u Rusiju i Belorusiju, odlukom Vlade Srbije trebalo bi da postane državno preduzeće.\n„Zastavin“ Zavod za medicinu rada, ustanova u kojoj se leči oko 35.000 Kragujevčana i u kojem je poslednjih meseci instalirana savremena medicinska oprema, postaće deo republičkog zdravstvenog sistema, o čemu je već postignut dogovor sa nadležnima. Za „Zastava hortikulturu“, prema rečima našeg sagovornika, zainteresovana je jedna srodna italijanska firma… U Grupi „Zastava vozila“ veruju da će u dogledno vreme biti rešen status i ostalih, mahom manjih radnih i organizacionih celina tog društva.\nOtišlo više od 500 prekobrojnih\nU Grupi „Zastava vozila“ tokom ove sedmice okončana je realizacija socijalnog programa, na osnovu kojeg je iz 14 firmi te poslovne grupacije dobrovoljno otišlo 524 od ukupno oko 1.800 zaposlenih. Najviše prekobrojnih (303) napustilo je „Zastavu kamione“, u kojoj je ostalo još nešto više od 400 radnika.\nAutor: Z. Radovanović, Izvor: Danas\nFerari povlači “kalifornija T” zbog rizika od požara\nFolksvagen grupa u 2013. prodala 100.000 dizel vozila u SAD


Vebinar: „Oznaka za eTwinning škole – osnovne informacije i rok za prijavu“\nFondacija Tempus – eTwinning nacionalni tim za podršku poziva zainteresovane vaspitače, učitelje i nastavnike da se prijave za učešće u vebinaru koji će biti održan 24. decembra 2020. godine sa početkom u 16 časova pod nazivom Oznaka za eTwinning škole – osnovne informacije i rok za prijavu. Cilj vebinara je da se nastavnicima i ostalim zaposlenima… pročitajte više\nEPALE od sada i na srpskom jeziku\nVeliko nam je zadovoljstvo da objavimo da je EPALE platforma od sada dostupna i na srpskom jeziku! To znači da je sve tipove sadržaja na platformi od sada moguće objavljivati i pronaći na našem jeziku. Iako na EPALE već postoji dosta sadržaja koji su na srpskom, u narednom periodu predstoji postavljanje što više sadržaja u… pročitajte više\nFondacija Tempus, Nacionalni tim za podršku Evropske platforme za obrazovanje odraslih – EPALE Srbija, objavljuje poziv za dostavljanje tekstova na temu ”Digitalne veštine odraslih za pristup obrazovnom sadržaju i ravnopravno učešće u društvu“. Fondacija Tempus ohrabruje zainteresovane da sa EPALE zajednicom podele primere dobre prakse kako obrazovanje odraslih može da doprinese razvoju veština i stavova koje odraslima omogućavaju… pročitajte više\neTwinning centralni tim za podršku dodelio je Evropske oznake kvaliteta za školsku 2019/2020. godinu. Nastavnici iz predškolskih ustanova, osnovnih i srednjih škola iz Srbije dobili su ukupno 243 Evropskih oznaka kvaliteta za jedan ili više svojih projekata. Posle Nacionalnih oznaka kvaliteta, Evropske oznake kvaliteta su još jedna potvrda izuzetnosti jednog eTwinning projekta. Naime, ova nagrada… pročitajte više


Srpkinje sjajno otvorile EP u rukometu: Poljska pala u prvom kolu - 30.11.2018, Sputnik Srbija\nRukometašice Srbije sjajno su započele Evropski šampionat u Francuskoj trijumfom nad reprezentacijom Poljske – 33:26 (13:14). 30.11.2018, Sputnik Srbija\n19:30 30.11.2018 (Osveženo: 20:08 30.11.2018)\nObradović izabrao sastav za start EHF EURO 2018. Ko će početi večerašnju utakmicu protiv Poljske, u 18h pročitajte na rss.org.rs #rukometnisavezsrbije #vremejezarukomet #handballissime #reprezentacijasrbije #timsrbija #rukometmojsport #volimrukomet #srbijarukomet #sportsrbija #🦅🦅🦅 #🔴🔵⚪ #🇷🇸🇷🇸🇷🇸 @omladinaisport @oksrbije @ehfeuro @otpbanka.rs @hummelsport @aqua_gala @enmongroup @blicsport @radiotelevizija\nA post shared by Rukometni savez Srbije (@rukometnisavez) on Nov 30, 2018 at 12:28am PST\n© Rukometni savez Srbije/instagram\nRukometašice Srbije sjajno su započele Evropski šampionat u Francuskoj trijumfom nad reprezentacijom Poljske – 33:26 (13:14).\nSrbija je u Nantu odigrala dva totalno različita poluvremena. U prvom delu ništa nije izgledao onako kako treba. Poljakinje su pogađale iz svih pozicija, a Srbiju su u igri održavale Jelena Lavko i Andrea Lekić golovima sa distance.\nPoljakinje su u jednom momentu vodile i sa tri gola razlike, a onda se desio preokret. Ključni igrač u tim momentima bila je, još uvek nedovoljno oporavljena Dragana Cvijić, koja je održavala aktivan rezultat za našu reprezentaciju. Ipak, na poluvreme se otišlo sa golom prednosti za Poljakinje.\nNastavak je doneo totalno drugačiju utakmicu u odnosu na prvo poluvreme. Selektor Ljubomir Obradović je sigurno imao šta da kaže srpskim reprezentativkama u poluvremenu, a one su to pretočile u sjajnu odbranu koja je rezultirala još boljim napadima. Igrač preokreta bila je kapiten naše reprezentacije Katarina Krpež-Šlezak, koja je preokrenula rezultat serijom od četiri uzastopna gola. Kapitenskoj igri su se priključile i ostale reprezentativke, a utakmica je rešena sredinom drugog poluvremena kada su se Srpkinje odlepile na šest golova prednosti.\nKonačan rezultat 33:26 za reprezentaciju Srbije.\nOd 21 sat se igra drugi duel u našoj grupi u kojem se sastaju Danska i Švedska.\nTri najbolje reprezentacije iz svake od četiri grupe plasiraće se u narednu fazu takmičenja, a u sledećem kolu naša reprezentacija će u nedelju igrati protiv Švedske od 18 sati.


Koronavirus izazvao rat cenama, vrednost nafte naglo pada – RTV SUNCE Arandjelovac\nHome » Srbija » Koronavirus izazvao rat cenama, vrednost nafte naglo pada\nKoronavirus izazvao rat cenama, vrednost nafte naglo pada\nAkcije naftne kompanije „Armako“ pale su za 6,2 odsto, na 30,85 saudijskih rijala ili 8,22 američkih dolara, što je procentualno najveći zabeležen pad u jednom danu.\nCene acija su sada ispod inicijalne javne ponude sa kojom je „Armako“ izašao na tržište kapitala, a koja je iznosila 32 rijala.\nSa cenom od 1,7 biliona dolara, „Armako“ je u decembru bila najvrednija kompanija na svetu. Cene akcija su već drugog dana trgovanja dostigle rekordnih 38,70 rijala, ali od tada konstantno padaju.\nAkcije su od početka godine pale za više od 11 odsto usled zabrinutosti da će epidemija koronavirusa smanjiti potražnju nafte iz Kine i tako naštetiti globalnoj ekonomiji.\nCene akcija arabijske naftne kompanije su dodatno pale nakom što je u petak propao sporazume Rusije i Organizacije zemalja izvoznica nafte (OPEK), jer je Rusija odbila da podrži smanjenje dnevne proizvodnje nafte kako bi cene ponovo narasle.\nKao odgovor Rusiji, Saudijska Arabija je smanjila svoje izvozne cene nafte za gotovo 10 procenata, što analitičari vide kao početak cenovnog rata protiv Rusije koji može imati pogubne posledice i za Venecuelu, Iran, ali i američke naftne kompanije.\nVeliki pad cena nafte može da nanese značajne gubitke proizvođačima širom sveta, posebno Venecueli i Iranu čije su ekonomije već pod pritiskom američkih sankcija.\nDugotrajan pad cena nafte problem je i za ozbiljno zadužene naftne kompanije u Americi, od kojih su neke već prinuđene da otpuštaju radnike.\nSadujska Arabija se sprema da poveća proivodnju nafte kako bi nadoknadila izgubljen prihod prouzrokovan spuštanjem cena.\nJedina svetla tačka novonastale situacije vidljiva je na bezinskim stanicama, jer je cena goriva u SAD već počela da pada, ali dugoročno gledano, pad vrednosti nafte ne odgovara nikome, jer bi mogao da izazove značajne deficite u budžetima mnogih država, što bi vrlo brzo osetili građani.\nPrethodna: RTV Sunce – Najava izložbe „Venčac, poruke i tajne“\nSledeća: Kurti: Tužićemo Beograd zbog genocida, nema pomirenja bez izvinjenja


Dobojski Info - DOBOJ: 11 majki na svijet donijelo blizance\nDOBOJ: 11 majki na svijet donijelo blizance\nsreda, 03 februar 2021 08:56\nFOTO: Dobojski Info | DOBOJ: 11 majki na svijet donijelo blizance\nPandemija virusa korona nije spriječila rode da slijeću u dobojsko porodilište, pa je tokom prošle godine rođena 1.261 beba, a 112 porođaja u januaru nagovještava da bi i ova godina mogla biti uspješna.\n"Zadovoljni smo, s obzirom na to da se stalno vraćamo na tu koronu, koja nam je obeležila 2020. godinu. Mislim da smo se snašli i radili smo punim kapacitetom. Korona nas nije zaustavila i nismo mogli da pravimo bilo kakvu pauzu jer, naravno, deca treba da dolaze na svet. Imali smo dosad pet porodilja koje su kovid pozitivne, dva porođaja su završena carskim rezom, tri su završena prirodnim putem. Apartman smo predvideli, pošto imamo poseban ulaz, samo za porod majki koje su kovid pozitivne, nijedna porodilja, nijedan pacijent nije ušao da nije prvo testiran", izjavila je za "Nezavisne" dr Gordana Sredanović, načelnica Službe za ginekologiju i akušerstvo.\nStatistika pokazuje da su prošle godine više rađale žene koje već imaju djecu, neke čak petoro ili šestoro, a prvorotki je bilo nešto manje. Takođe, važno je istaknuti daje 11 blizanaca došlo na svijet u dobojskom porodilištu.\nDosta posla je bilo prošle jeseni, kažu akušerke koje su u toku jednog dana u septembru obavile 12 poroda.\nDa li u rađaonici više sarađuju prvorotke ili iskusne majke, nema pravila, poručuju babice.\n"Imamo žena koje zaista sarađuju, koje zaista slušaju i prate šta im se govori, a ima i žena koje znaju da nas udare, da nas ugrizu, da povrijede. Jedna sestra, babica, bila je na bolovanju tri nedjelje zbog povrede ruke u toku poroda. Nema tu nekog pravila, nekad očekujete od žene koja je drugorotka ili trećerotka da je već prošla kroz to, da razumije, a da jednostavno odreaguje mnogo gore nego prvi put", rekla je za "Nezavisne" Sanja Gavrić, glavna sestra.\nNa porođaju su babice najvažnije ako sve protiče u redu, tvrde žene koje su rađale, a njihov posao se ne razlikuje puno u doba borbe s virusom u odnosnu na period kada se radilo u regularnim uslovima.\n"Pratimo tonove, razgovaramo, pokušavamo da opustimo majku, da ona shvati da to nije ništa strašno, da mora da sluša, da bi bilo poželjno da sluša, da to protekne lakše. Kada se beba rodi, kada zaplače, kada su beba i majka dobro, osjećaj je prelijep", kazala je akušerka Milena Dragojlović.\nZa prvo dijete nikada nije kasno, poručuju iz porodilišta u kojem se porađaju žene iz cijele dobojske regije.\n"Mi smo u jednom momentu u porodilištu imali mladu prvorotku sa 15 godina, kao i ženu, nećemo da kažemo da je u godinama, ali je imala preko 40 godina kada je rađala prvo dete. Znači, za prvo dete nikada nije kasno", poručila je dr Sredanović.\nViše iz ove kategorije « DOBOJ: Aktivna mobilna aplikacija "e građanin" PUTEVI: Smanjena vidljivost zbog magle, povremeni jaki udari vjetra »


Salvini traži zlato nazad: To je vlasništvo italijanskog naroda – Bankar.rs\nHome/BANKE/INOSTRANE BANKE/Salvini traži zlato nazad: To je vlasništvo italijanskog naroda\nSalvini traži zlato nazad: To je vlasništvo italijanskog naroda\nRanije ove nedelje potpredsednik italijanske vlade i ministar unutrašnjih poslova pozvao je na odbacivanje vođstva italijanske centralne banke jer nisu uspeli da spreče bankarsku krizu u zemlji.\nSalvini, koji je takođe na čelu desničarske stranke Lega, pozvao je na preuzimanje kontrole nad italijanskim zlatnim rezervama daleko od centralne banke zemlje.\n“Zlato je vlasništvo italijanskog naroda, a ne bilo koga drugog”, naglasio je Salvini.\nKomentari su usledili nakon što je on insistirao da se uprava Italijanske banke “potpuno očisti” jer nisu uspeli da spreče bankarsku krizu u zemlji. Salvini je dodao da bi “prevaranti” koji nisu bili podvrgnuti nadzoru “trebali na duže da završe u zatvoru”.\nTa izjava usledila je nakon izveštaja u italijanskoj La Stampi, u kome se tvrdi da je koaliciona vlada, koju je formirala Salvinijeva stranka Lega i pokret Pet zvezdica (5SM), tražila da proda rezerve Banke Italije za finansiranje dodatne državne potrošnje i izbegavanje planiranog povećanja PDV-a do 2020. godine.\nSalvini je rekao da još nije detaljno proučio opciju, ali je dodao da “to može biti zanimljiva ideja”.\nKlaudio Borgi, bliski ekonomski savetnik Salvinija, pozvao je na usvajanje zakona za koji je rekao da bi italijanska država, a ne Banka Italije, trebalo da bude priznata kao krajnji vlasnik zlatnih rezervi zemlje.\n“Niko ne želi to da proda, u stvari, upravo suprotno, mi želimo da druge držimo podalje od njega”, napisao je Borgi na Tviteru.\nBrisel Italija Salvini Zlato\nDolar ojačao, "mini kolaps" švajcarca\nInfostan produžio januarski rok za popuste za 3 dana


Na ivici - datum: 2020-10-03 HUMANITARNA AKCIJA NVU „ŽENE BARA” I NVO „POVJERENJE”\nGordana Marinković - Foto: Dragan Stojanović Porodici Marinković hitno potreban krov nad glavom Direktor Centra za socijalni rad, Slobodan Đonović, takođe smatra da su Marinkovići jedna od najugroženijih barskih porodica\nPorodica Gordane i Milana Marinkovića, za koju su NVU „Žene Bara” i NVO „Povjerenje” pokrenuli humanitarnu akciju kako bi im obezbijedili krov nad glavom, i dalje živi u izuzetno teškim uslovima - pod nadstrešnicom, bez struje, vode, toaleta... Kišni i hladni dani, ne samo da donose još veće probleme ovoj petočlanoj porodici, već zbog ozbiljno narušenog zdravlja, ugrožavaju i njihove živote.\nIz dvije nevladine organizacije upozoravaju da je posljednji čas da se Marinkovićima obezbijedi siguran krov nad glavom. Do sada je sakupljeno 14.000 eura, a mladi Barani koji žive u Njujorku, Marko Karanikić i Jakša Radović priključili su se humanitarnoj akciji, i samo za jedan dan sakupili preko 2.000 dolara. Sve je to nedovoljno za trajno i adekvatno rješavanje stambenog problema ove barske porodice.\nPredsjednica NVU „Žene Bara”, Ljiljana Vujović se pita da u 21. vijeku neko živi na ovaj način.\n- Spremaju, kuvaju, kupaju se na ulici, a samo možemo da pretpostavimo kako im je ovih kišnih dana i kako će im tek biti, kada se voda sliva sa trošnog krova nadstrešnice direktno u njihove krevete, ili kada duva barski sjever. Danas nijedno dijete nije zaslužilo da živi ovakvim životom i nijedna starost nije zaslužila da broji i čeka svoje poslednje dane na ulici, ako ih uopšte dočekaju - ističe Vujović.\nKako kaže predsjednica NVO „Povjerenje”, dr Gina Masoničić, prvi kišni dani ponovo sve opominju da se mora hitno naći rješenje za smještaj ove namučene porodice.\n- Ne možemo biti mirni i gledati kako žive i kako pate. Mi smo imale predlog koji nije mogao da se realizuje i sada pokušavamo da nađemo makar privremeni smještaj dok ne prođu jesen i zima, jer su ovih dana, zbog kiše čitavu noć proveli u vodi. Naravno, nakon toga mora se trajno riješiti njihovo stambeno pitanje, jer nehigijenski uslovi u kojima žive nisu samo prijetnja njima, već i svima koji žive u neposrednom okruženju- kaže dr Masoničić.\nDirektor Centra za socijalni rad, Slobodan Đonović, takođe smatra da su Marinkovići jedna od najugroženijih barskih porodica.\n- Mi činimo sve što je u našoj moći da im pomognemo u hrani i odjeći, nedavno im je naš volonter odnio paket hrane iz Crvenog krsta, ali rješavanje stambenog pitanja korisnika materijalnog obezbjeđenja je u nadležnosti opštine-kaže Đonović.\nNa sastanku sa predstavnicima lokalne uprave i Centra za socijalni rad, Vujović i dr Masoničić su predložile da se jedan od montažnih objekata u naselju Bjeliši, koji je u svojini opštine, ustupi na korišćenje porodici Marinković, a za adaptaciju i opremanje bi bila iskorišćena sakupljena donatorska sredstva.\nUplate su moguće i na žiro račun NVU „Žene Bara” 565-3443-40, Lovćen banka A.D, sa obaveznom svrhom uplate „Pomoć za Marinkoviće”.\nObjekti nisu za socijalno stambenu problematiku\nMeđutim, iz lokalne uprave su uvidom u službenu evidenciju Uprave za nekretnine, utvrdili da se predmetni objekti, zajedno sa katastarskom parcelom, nalaze u zahvatu DUP-a „Topolica IV”, na trasi planirane saobraćajnice UP S4, u zoni „A”, u skladu sa Programom uređenja prostora opštine Bar za 2020. godinu.\n- Utvrđeno je da se objekti na toj katastarskoj parceli ne mogu koristiti za rješavanje socijalne stambene problematike, niti su u prethodnom periodu dodijeljivani licima u stanju socijalne potrebe. Kod takvog činjeničnog stanja, ne postoji zakonski osnov da se prihvati predlog nevladinih organizacija i dostavi Skupštini na usvajanje, kao organu isključivo nadležnom za raspolaganje nepokretnom imovinom opštine, kaže se u saopštenjuSlužbe predsjednika opštine, Dušana Raičevića.


20. novembar Svetski dan deteta - Ekumenska humanitarna organizacija\nOve godine 66. put po redu obeležava se Svetski dan deteta. Ovaj Međunarodni dan je ustanovljen kako bi se skrenula pažnja na obaveze društva prema deci, kao i aktuelne probleme sa kojima se deca suočavaju.\nU okviru projekta „Osnaživanje žena i dece izbeglica“ (ELCA) kroz kreativne radionice deca smeštena u prihvatnim centrima u Somboru i Šidu su u prilici da izraze svoju kreativnost. Edukativne aktivnosti u prihvatnom centru u Šidu odvijaju se u saradnji sa OŠ „Sremski Front“ kako bi se postiglo praćenje nastavnog programa i pružila mogućnost deci za obrazovanjem. Pomenuti projekat je u realizaciji Ekumenske humanitarne organizacije od jula 2020. godine.\nTakođe, kroz projekat „Terenski rad sa decom koja su u riziku da budu uključena u život i/ili rad na ulici“ (H.Stepic CEE Charity) kroz različite aktivnosti pruža se podrška deci i porodicama na teritoriji grada Novog Sada koji žive u podstandardnim naseljima Bangladeš, Veliki Rit i deo naselja Adice. Kroz direktan rad volontera na terenu i u okvirima produženog boravka OŠ „Jožef Atila“ i „Vuk Karadžić“, u saradnji sa nastavnim osobljem navedenih škola, između ostalog, pruža se podrška deci pri izradi domaćih zadataka. Projekat Ekumenska humanitarna organizacija realizuje od 2009. godine.\nKroz navedene projektne aktivnosti ukazuje se na značaj direktnog i kontinuiranog rada sa decom, a 20.novembar je tu da nas podseti koliko su dečiji osmeh kao krajnji produkt i briga jednih o drugima značajne vodilje u radu.


Stanari Bloka 37 ne veruju Vesiću: Novi protest na pomolu? – Gerila\nGerila > Društvo > Stanari Bloka 37 ne veruju Vesiću: Novi protest na pomolu?\nobjavljeno na Dec. 21, 2021 u 3:31 pm\nStanari novobeogradskog Bloka 37 upozoravaju na mogućnost novih protesta. Iako im je Goran Vesić poručio da je investitor odustao od gradnje na parceli uz njihove zgrade, i da je Grad otpočeo proceduru preuzimanja tog placa, oni mu, ipak, ne veruju.\nUkazuju da je plac i dalje u privatnom vlasništvu, a da su rokovi za konačno rešavanje njihovog problema više puta pomereni.\n„Mi smo takvo isto obećanje imali u julu, i jedne rokove koji su bili neki kraj septembra, finalizacija tih inicijalnih obećanja trebalo je da bude baš na današnji dan“, rekla je stanarka Bloka 37 Slađana Radak, tokom protesta ispred Skupštine grada Beograda.\nBudući da nisu dobili u međuvremenu nisu dobili nikakvu novu informaciju, izuzev istog obećanja putem medija, ali sa pomerenim rokovima, stanari su odlučili da se okupe danas ispred Starog dvora, kako i simbolično ukazali na svoja očekivanja da se problem sa spornom parcelom reši u razumnom roku.\n„Ono što jeste problem stanarima je da je parcela i dalje privatna, i da mi očekujemo da zaista grad reši naš problem na ustavno-pravni način. Ne putem medija, novih obećanja i pomerenih rokova“, poručula je Radak.\nPodsetimo, zamenik gradonačelnika Beograda Goran Vesić prošlog petka je objavio da je počela procedura preuzimanja placa na kojem je bila planirana izgradnja poslovnog objekta, a zbog čega su građani letos protestovali.\nVesić je naveo da je investitor zvanično odustao od igradnje na lokaciji u Bloku 37, i da očekuje da Grad Beograd, „recimo do kraja januara“, postane vlasnik pomenute parcele, nakon čega bi se ta parcela uredila u dogovoru sa građanima.


Informatika Novi Sad: Još traje oporavak od hakerskog napada | Autonomija\nJavno komunalno preduzeće Informatika saopštilo je danas da još traje osposobljavanje delova informacionog sistema Novog Sada, nakon velikog hakerskog napada koji se desio 1. marta.\nInformatika je u saopštenju navela da je puštena u funkciju kompletna gradska mreža, da su uključeni svi računari da bi se uradio monitoring kako bi se utvrdilo oštećenje mreže i eventualno prisustvo štetnih virusa kao i njihovo uklanjanje.\n„Trenutno se radi na pokretanju sistema za gradski budžet i gradska plaćanja. Još jednom napominjemo da nisu ugroženi lični podaci građana, da su sačuvani svi podaci o uplatama i da njihovo čitanje i korišćenje nije ni bilo meta napada te stoga nema razloga za brigu“, saopštila je Informatika.\nIz ovog preduzeća su zahvalili na pomoći radnicima gradskih uprava, svim privatnim IT kompanijama, a posebno ljudima iz Bezbednosno-informativne agencije na danonoćnom radu i pružanju logističke podrške da Grad Novi Sad što pre profunkcioniše i sve službe prorade u punom kapacitetu.


Ukrajina obustavlja tranzit ruskog gasa u Evropu\nIzvor/medij: Virtualna Hercegovina\nUkrajina obustavlja tranzit ruskog gasa u Evropu Gasprom: Nema razloga za obustavu tranzita gasa Operator gasnog transportnog sistema Ukrajine (GTSOU) od sutra obustavlja tranzit gasa u Evropu preko gasne stanice „Sohranovka” koja se nalazi u Luganskoj oblasti, navodi se u saopštenju operatora.\nNavodi se da dalji transport gasa preko stanice „Sohranovka” i pogranične kompresorske stanice „Novopskov” nije moguć zbog toga što su nastupile „okolnosti više sile”.\nKako je saopštio GTSOU „okolnosti više sile” su u činjenici da su dve stanice pod kontrolom Rusije zbog čega je došlo do „mešanja okupacionih snaga u tehničke procese”.\nKompresorsku stanicu „Novopskov” u oblasti Lugansk na istoku Ukrajine ruske snage su zauzele ubrzo nakon što je invazija počela, a kroz nju prolazi skoro trećina gasa koji se isporučuje iz Rusije u Evropu, što je do 32,6 miliona kubnih metara dnevno, prenosi Tanjug.\nKompanija je saopštila i da je „u cilju ispunjavanja tranzitnih obaveza prema evropskim partnerima moguće privremeno prebacivanje nedostupnih kapaciteta sa tačke ‘Sohranovka’ u tačku ‘Sudža’, koja se nalazi na teritoriji koja je pod kontrolom Ukrajine”, navodi Rojters.\nGasprom: Nema razloga za obustavu tranzita gasa preko Ukrajine\nRuska strana saopštila je danas da nema nikakvih prepreka za obustavu tranzita ruskog gasa preko Ukrajine, reagujući na najavu operatora gasnog transportnog sistema Ukrajine (GTSOU) da će obustaviti tranzit gotovo trećine gasa za Evropu, preko gasne stanice „Sohranovka”.\nRuska kompanija Gasprom takođe je danas odbacila kao „tehnički nemoguću” ideju o privremenom prebacivanju nedostupnih kapaciteta sa tačke „Sohranovka” u tačku „Sudža”, koja se nalazi na teritoriji koja je pod kontrolom Ukrajine, preneo je Interfaks.\nGasprom je danas dobio zvanično obaveštenje od GTSOU da ukrajinska strana, ”pozivajući se na okolnosti više sile”, prestaje da prihvata gas za tranzit preko gasne stanice „Sohranovka”, od sutra u 7 časova, da će prijave za prevoz biti odbijene i da se gas neće primati.\nGTSOU predlaže da se sve količine tranzita prenesu na stanicu „Sudža”, izjavio je predstavnik Gasproma Sergej Kuprijanov.\n”S tim u vezi, Gasprom izjavljuje da nije dobio nikakvu potvrdu o okolnostima više sile i da ne vidi nikakve prepreke za nastavak rada u prethodnom režimu”, rekao je predstavnik ruske kompanije.\nOn je naglasii da Gasprom u potpunosti ispunjava sve svoje obaveze prema evropskim potrošačima, isporučuje gas za tranzit u skladu sa svim ugovorima i ugovorom sa operaterom, kao i da su usluge tranzita u potpunosti plaćene.\nGTSOU je ranije danas saopštio da će isključiti gotovo trećinu ruskog gasa koji se prevozi preko Ukrajine ka Evropi zbog rata u toj zemlji, prenosi Tanjug.\nKompresorsku stanicu „Novopskov” u oblasti Lugansk na istoku Ukrajine ruske snage su zauzele ubrzo nakon što je počeo rat u Ukrajini, a kroz nju prolazi skoro trećina gasa koji se isporučuje iz Rusije u Evropu, što je do 32,6 miliona kubnih metara dnevno, preneo je Rojters.


RTCG - Radio Televizija Crne Gore - Nacionalni javni servis :: Ekonomija :: Aeroflot najavio letove ka CG od 1. septembra\n16. 08. 2020. 09:32 >> 06:38 1\nDirektor Aerodroma Crne Gore Danilo Orlandić kazao je da u toj kompaniji na današnji dan imaju najave da će ruski Aeroflot sa letovima prema našoj zemlji početi 1. septembra. Orlandić je saopštio i da su juče, po prvi put od obustave avio saobraćaja, na oba crnogorska aerodroma imali više od 4.000 putnika, što je, kako je rekao, veoma dobar podatak.\n"Mi na današnji dan imamo najave da će Aeroflot početi sa letovima prema Crnoj Gori od 1. septembra. Vjerujem da će tako i biti", rekao je Orlandić.\n"Prvi put od prekida avio saobraćaja juče smo na oba aerodroma imali preko 4.000 putnika, to je dobar pokazatelj", smatra direktor Aerodroma Crne Gore\n"Ključna linija za Aerodrome i crnogorsku privredu je linija ka Beogradu. Mi ćemo od 19. avgusta imati osam letova iz Tivta i Podgorice za Beograd. Sa prijateljima iz Er Srbije smo dogovorili da od 23. avgusta počne linija Niš-Tivat. To su linije iz regiona koje za nas znače dosta", rekao je Orlandić.\n"Mi imamo značajan broj letova sa oba aerodroma. Sa Tivta je to uglavnom Velika Britanija, Ukrajina i Bjelorusija, a iz Podgorice linije ka Njemačkoj, Francuskoj, Italiji, Velikoj Britaniji, Austriji i Republici Irskoj", istakao je Orlandić.\nGovoreći o posljedicama korona krize, on je rekao su Aerodromi Crne Gore, uprkos tome što su jedno od najuspješnijih preduzeća, pretrpjeli ogromne gubitke.\n"Na današnji dan imamo nešto više od 300.000 putnika, a lani u ovo doba ih je bilo 1,6 miiona. Vjerujem da će se od momenta otvaranja emitivnih tržišta omogućiti oporavak naše privrede", kazao je on.\nAerodromi Crne Gore Danilo Orlandić Aeroflot


Poseta rektora Univerziteta „Mehmed Akif Ersoy“\npetak, 05 jul 2019 11:52\nRektor Državnog univerziteta u Novom Pazaru prof. dr Miladin Kostić primio je danas delegaciju Univerziteta „Mehmed Akif Ersoy“ iz Republike Turske, koju je predvodio rektor prof. dr Adem Korkmaz.\nNa sastanku je zaključeno da se saradanja dva univeziteta, započeta pre pet godina uspešno razvija i da su njeni konkretni rezulati vidljivi. Reč je o realizaciji zajedničkih projekata u oblasti poljoprivrede, prehrambene tehnologije i zdrave hrane, koji se odnose na područje Pešterske visoravni i razvoj Departmana za biotehničke nauke u Sjenici. Taj departman Državnog univerziteta u Novom Pazaru u svom sastavu ima studijske programe Agronimija i Prehrambena tehnologija i školuje stručne kadrove, izuzetno potrebne ovom kraju.\nRektori Korkmaz i Kostić saglasili su se da je ostvarenje planiranih aktivnosti značajno zbog ogromnih poljoprivrednih potencijala Pešterske visoravni i perspektive, koju u ovom kraju, ima razvoj stočarstva i proizvodnja zdrave hrane.\nProf. dr Adem Korkmaz istakao je da će u okviru zajedničkog projekta, u koji su uključene i lokalne samouprave Sjenice i Novog Pazara, biti obezbeđena najsavremenija laboratorijska oprema za ispitivanje kvaliteta mesa i mleka. Prema njegovim rečima očekuje se da će u tome pomoći Turska agencija za razvoj i koordinaciju „Tika“.\nRektor Kostić je ocenio da će savremene laboratorije biti od izuzetnog značaja za kvalitetno obrazovanje studenata i za naučno-istraživački rad nastavnog kadra. U isto vreme, računa se i na konkretan doprinos naučnih znanja razvoju poljoprivrede.\nRektor Univerziteta „Mehmed Akif Ersoy“ kazao je da ova visokoobrazovna ustanova ima odlične uslove za bavljenje naučno-istraživačkim radom, posebno u oblasti stočarstva i proizvodnje hrane i potencirao je ideju o razmeni studenata.


Poslednji američki avioni odleteli iz Kabula – Talibani rafalima slavili poraz velesile – VIDEO – DnevniZurnal\nby admin 31/08/2021, 10:02 1.9k Views\n“Želim da objavio kraj našeg povlačenja iz Avganistana i kraj misije evakuacije američkih državljana, državljana trećih zemalja i ugroženih Avganistanaca. Poslednji avion C-17 poleteo je sa aerodroma Hamid Karzai 30. avgusta, ovog poslepodneva u 3.29 po istočnoameričkom vremenu i poslednji avion sa ljudstvom sada napušta vazdušni prostor Avganistana”, rekao je Mekenzi.\n“Večerašnje povlačenje označava i kraj vojne komponente evakuacije, ali i kraj skoro 20-godišnje misije koja je počela u Avganistanu nešto posle 11. septembra 2001. godine. To je misija koja je donela kraj Osame bin Ladena, kao i mnogih njegovih saradnbika. To nije bila jeftina misija”, rekao je Mekenzi.


Vienna Insurance Group / O nama / Početna - Wiener Städtische osiguranje\nPočetna / O nama / Vienna Insurance Group\nGrupacija posluje u Centralnoj i Istočnoj Evropi (CIE) više od 25 godina i jedna je od vodeće rangiranih osiguravajućih grupacija u regionu. VIG je ostvarila više od 9,1 milijarde evra u premijama u 2016. godini, što je ponovo čini vodećom osiguravajućom grupacijom na njenim ključnim tržištima. Sa blizu 25.000 zaposlenih i oko 50 kompanija u 25 zemalja, Grupacija nudi širok portfolio proizvoda i usluga u svim segmentima poslovanja (osiguranje imovine i nezgode, životno i zdravstveno osiguranje) koji su usmereni prema potrebama klijenata.\nPočeci VIG-a u Austriji sežu unazad do 1824. godine. Od tada, kompanija se razvila od lokalnog osiguravača do vodeće međunarodne osiguravajuće grupacije. Wiener Städtische je krenula u ekspanziju na međunarodnom planu. Godine 1990. postala je jedna od prvih zapadnoevropskih osiguravajućih kompanija koja je prepoznala mogućnosti rasta Centralne i Istočne Evrope i iskoristila priliku da uđe na tržište bivše Čehoslovačke. Narednih 25 godina sledio je niz proširenja, uključujući Mađarsku (1996), Poljsku (1998), Hrvatsku (1999) i Rumuniju (2001). Nakon ulaska na tržište Moldavije 2014. godine, VIG sada posluje u ukupno 25 zemalja.\nStrateška odluka koja je doneta 1990. godine da proširi svoje poslovanje u Centralnoj i Istočnoj Evropi pokazala se kao veoma uspešna. Godine 2016, gotovo polovina VIG-ovih ukupnih premija u vrednosti od 9,1 milijarde evra ostvarena je na tržištima Centralne i Istočne Evrope. VIG veruje da će ekonomski rast regiona, kao i potražnja za osiguranjem, nastaviti da rastu.\nOdlukom da sedište svog društva za reosiguranje VIG Re (osnovano 2008. godine) smesti u Češkoj, grupacija VIG pokazuje koliko je za nju značajan region CIE kao tržište sa visokim potencijalom rasta.\nUspeh VIG-a se pre svega zasniva na lokalnom preduzetništvu i blizini klijenata. Ovo se ogleda u regionalnoj povezanosti VIG-ovih kompanija i širokom spektru distributivnih kanala. Grupacija je svesno donela odluku da se osloni na regionalno ustanovljene brendove kompanija objedinjene pod okriljem Vienna Insurance Group. Uspeh VIG-a kao korporativne grupacije leži kako u snazi svakog od ovih pojedinačnih brendova, tako i u domaćem znanju i stručnosti blizu 50 kompanija grupacije.\nKLJUČ USPEHA VIG-A LEŽI U NJEGOVOJ OSNOVNOJ DELATNOSTI\nAktivnosti VIG-a izrazito su usmerene na njenu osnovnu delatnost – poslove osiguranja. Ona posluje kao presperitetan i savestan osiguravač veoma svestan rizika. Pouzdanost, poverenje i solidarnost su kvaliteti koji doprinose Grupaciji ne samo u njenim odnosima sa klijentima, već i sa poslovnim partnerima, zaposlenima i akcionarima. Vrednosti kao što su iskrenost, integritet, raznolikost, jednake mogućnosti i usmerenost prema potrebama klijenata čine osnovu poslovnih odluka u VIG-u.\nEfekti ovog fundamentalnog pristupa vide se u njenoj strategiji kontinuiranog održivog rasta, kao i izvanrednoj kreditnoj sposobnosti. Razvoj VIG-a potvrdila je Međunarodna agencija za kreditni rejting Standard & Poor’s, koja je ovu Grupaciju ocenila ocenom A+ sa stabilnim izgledima za još dugi niz godina. Kao rezultat toga, VIG ima najbolji rejting od svih kompanija u ATX-u, vodećem indeksu Bečke berze.\nErste grupacija ima jake veze sa Austrijom i jedna je od vodećih bankarskih grupacija u Centralnoj i Istočnoj Evropi. VIG i Erste grupacija su sklopile strateško partnerstvo 2008. godine, od kojeg obe imaju koristi u regionu: filijale Erste grupacije distribuiraju VIG-ove proizvode osiguranja a, za uzvrat, kompanije grupacije VIG nude bankarske proizvode Erste grupacije.\nVIG se na Bečkoj berzi kotira od oktobra 1994. godine i sada je jedno od vodećih društava u segmentu „Prime Market“ Bečke berze hartija od vrednosti. Kompanija ima atraktivnu politiku dividendi koja akcionarima nudi dividendu od najmanje 30% dobiti Grupacije (po odbijanju poreza i manjinskih udela).\nPored toga što je osiguravajuća kuća broj jedan u domenu proizvoda osiguranja, VIG takođe želi da bude poslodavac prvog izbora i da privlači najtalentovanije i najpametnije zaposlene. Prepoznavanje i razvoj individualnih sposobnosti zaposlenih su centralni prioritet u modernom upravljanju ljudskim resursima kompanije. Na različitost se gleda kao na priliku, i to je deo svakodnevnog života u VIG-u. Grupacija takođe pridaje veliki značaj stvaranju okruženja koje promoviše razvoj svojih zaposlenih. To je zato što je Vienna Insurance Group svesna da se njen uspeh zasniva na posvećenosti njenih blizu 23.000 radnika.\nViše informacija o Vienna Insurance Group dostupno je na www.vig.com, ili u Godišnjem izveštaju grupacije VIG.


Komisija grada Vranja za sprovođenje javnog uvida u prostorni plan područja posebne namene sliva akumulacije brane Prvonek, razmotrila je danas sve pristigle sugestije na ovaj plan, za koji je ranije nadležno ministartsvo dalo saglasnost.\n„Prostorni plan područja posebne namene akumulacije brane Prvonek predstavlja vrlo značajan planski dokument za grad Vranje koji smo ugradili u naš prostorni plan, a koji je bio na proveri u ministarvstvu i dobio saglasnost za usvajanje na Skupštini“, rekla je danas v.d. direktor\nZavoda za urbanizam u Vranju Tatjana Cvetković na javnoj sednici komisije za sprovođenje javnog uvida u prostorni plan područja posebne namene sliva akumulacije brane Prvonek.\n“Svi elementi iz ovog plana definišu najbitnije za branu, a to su zone sanitarne zaštite i njihovo korišćenje u skladu sa zakonom o zaštiti voda i zakonom o zonama sanitarne zaštite“, ističe Cvetkovićeva.\nMinistar građevinarstva, saobraćaja i infrastrukture Đorđe Milić, kaže da se javna sednica održava nakon javne prezentacije koja je bila predstavljena pre dve nedelje u Vranju.\n“Danas ćemo razmotriti sve pristigle primedbe i sugestije pravnih i fizičkih lica i svih zainteresovanih učesnika na ovom javnom uvidu. Regionalni sistem za vodosnabdevanje sliva akumulacije Prvonek ne umanjuje značaj plana za grad Vranje i kao što smo već rekli, ovo je dobar primer kako može da se sačuva jedna teritorija od uzurpacija ili protivplanske namene“, kaže Milić.\nNakon ove javne sednice, objašnjava, održaće se, u skladu sa zakonom zatvorena sednica komisije, nakon čega plan ide na usvajanje i razmatranje u Vladi Srbije.


Predsednik Saveza samostalnih sindikata Srbije Ljubisav Orbović kaže da mu je plata 109.000 dinara, i da svi članovi Socio-ekonomskog saveta primaju još 33.000 hiljada dinara, ali da razume u kakvom položaju žive radnici.\n"Živim sa njima u okruženju i ja sam bio u tom okruženju", rekao je Orbović.\nDodaje da "on nije sindikat", sindikat je organizacija.\nPremijer Srbije Aleksandar Vučić u ekspozeu najavio da je će Vlada Srbije biti spremna da podrži povećanje minimalca, ali se još uvek ne zna koliko bi to povećanje moglo da bude. Spekuliše se da bi dogovor između Vlade, sindikata i poslodavaca mogao da bude postignut na sredini onoga što traže sindikati i sadašnje minimalne cene sata rada. To bi moglo da bude povećanje na 130 dinara za sat rada.\nMinimalna cena sata rada u Srbiji iznosi 121 dinar. Dok Unija poslodavaca Srbije smatra da nema prostora za povećanje na 143 dinara, iz Saveza samostalnih sindikata poručuju da sadašnja minimalna zarada ne pokriva ni potrošačku korpu i da poslodavci nekad uplaćuju minimalac da bi izbegli doprinose i tako "uzimaju novac od zaposlenih i od države".\nMinimalnu cenu sata rada u Srbiji propisuje Socijalno-ekonomski savet koji čine predstavnici Vlade Srbije i reprezentativni predstavnici sindikata i poslovadaca. Ukoliko nema saglasnosti, cenu rada određuje Vlada Srbije.\n"Mi smo u martu poslali dopis i tražili smo da dođe do promene cene rada. Ta naša procena, odnosno računica, je govorila da treba da bude 143 dinara. Ništa se nije promenilo da bi se ta cena smanjila. To je naš zahtev za 2017. godinu", kaže Ljubisav Orbović, predsednik Saveza samostalnih sindikata Srbije.\nSa druge strane, Nebojša Atanacković, predsednik Unije poslodavaca Srbije, kaže da taj predlog nije prihvatljiv.\n"Smatramo da nema uslova da bi se u toj meri povećala minimalna zarada. Ta zarada treba da bude neka vrsta socijalnog odnosa. Kada se poveća minimalna zarada povećavaju se i ostale zarade. Ne kažemo da ne treba povećati minimalnu zaradu, ali treba povećati za onoliko koliko je izgubila na inflaciji. To je manje od pet posto", kaže Atanacković.\nOrbović dodaje da ta rasprava oko minimalne cene rada podseća na "cenkanje na pijaci".\n"Mi se cenjkamo sad kao na pijaci. U pitanju je zakon o radu koji je regulisao koliko treba da bude cena rada. I kada se koriste statistički podaci, onda je to cena koju smo predložili. Očekujemo vlada ili Unija poslodavaca, ako imaju drugi argument, da se ukrste novi podaci i dođemo do druge cene rada. Nije tačno da se automatski povećavaju i ostale plate. Ona nije cena rada, i ne može da bude u ovom momentu. Minimalna zarada se odnosi samo u onim firmama gde ima problema u poslovanju. Normalno da onaj koji radi za puno radno vreme treba da prima više", kaže Orbović.\nAtanacković dodaje da je počelo tumačenje "statisktičkih podataka", a da je Ministarstvo finansija izašlo sa statistikom koja je dovela do predloga od povećanja za 5,3 procenata.\nAko bi cena rada bila povećana sa 121 dinara na 130 kao što se spekuliše, to znači da bi minimalna plata za oko 300.000 zaposlenih, sa 21,050 porasla na oko 22,600 – odnosno za 1,500 dinara. Branislav Čanak iz UGS „Nezavisnost“ je rekao da bi to bio samo šamar u lice, u smislu "znamo da ste bednici, pa evo da se bar za neki promil ne osećate tolikim bednicima".\nNe možete da budete posvećeni poslu ako razmišljate da li je vaše dete kupilo užinu i knjige. To je ozbiljan problem, kaže Orbović.\n"Ima istine što je Čanak rekao. Ta minimalna zarada je toliko niska da ne može neko da obezbedi ni minimalnu potrošački korpu. Mi živimo u zemlji gde ima dosta problema, pomak bi morao da se napravi. Bitno je da dođe do nekog pomaka. Već godinama nismo uspeli da se dogovorimo, svako ostaje na svojoj strani, onda vlada u zadnjem momentu donese odluku", kaže Orbović.\nOn dodaje da postoji socijalni dijalog, ali daje pitanje njegovog kvaliteta.\n"Imamo mi i sastanke i dogovore sa premijerom i ministrima. Ali pitanje koje bolno je pitanje donošenje zakona. Oni ne dolaze na Socio-ekomoski savet", kaže Orbović.\nDodaje da kada se kaže da je minimalna zarada visoka, to govori u kom odnosu su zaposleni u Srbiji.\n"Teškom, ne može da se preživi. Interesantno je to da 300.000 ljudi koji primaju minimamalnu zaradu, nije posledica njihovih primanja. Poslodavci ovde uzimaju novac od zaposlenog i države. Isplaćuju minimalnu zaradu da ne bi plaćali doprinose. Imamo problem sa PIO, Zdravstvenim fondom, manje sredstava u budžetu. Dolazi do tako velikog broja minimalnih zarada, i zato je bitno to pitanje", kaže Orbović.\nSa druge strane Atanacković smatra da je naša privreda je na takvom nivou da je dalje ne bi smeli opterećivati.\n"Pre smo imali običaj da sve što se stvori, i pozajmi, ide u potrošnju. Moramo da razmišljamo o potrebama za investiciju. To je nemoguće ako bi ono što smo stvorili dali u potrošnju. Moramo drugačije da razmišljamo, o našoj budućnosti. Nje nema ako ćemo potrošiti ono što smo zaradili, ili što smo se zadužili", kaže Atanacković.\nAtanacković dodaje da su velika opterećenja na plate zaposlenih za poslodavca.\n"Pojedini poslodavci prijavljuju minimalne zarade kada to i nije neophodno što ukazuje da su kod nas velika opterećenja na plate zaposlenih. Između 63 i 67 posto. Treba ukazati kako olakšati situaciju poslodavcima. Da pokušamo da država poveća neoporezovani deo kako bi se olakšalo poslodavcima", kaže Atanacković.\nAtanacković kaže da država može da naplati ono "što ne bi trebalo".\n"Mi od države strahujemo jer je ona nekada u situaciji da naplati ono što ne bi trebalo. Jedne godine dođeno na nivo profitabilnosti pa se seti lokalna samouprava da počne korišćenje naplaćivanje vazduha, vode. I ako je realno da minimalna zarada sledi inflaciju, imamo otpor zašto se išta menja", kaže Atanacković.\nOrbović kaže da što se tiče Jure, pokušali su da reguju ali nisu mogli da deluju pošto "sindikati deluju u firmi", a oni nisu mogli da uđu u firmu.\n"Imali smo reakcije inspekcije rada, ali efekti su bili nula", kaže Orbović\n"Pokušavali smo, prijavljivali inspekciji rada. Nažalost zaposleni u tim firmama, to su mala mesta, nemaju alternativu i ćute. Sve primedbe koje su se iskazivali ljudi su skupili hrabrost tek kada su iz tih firmi izbačeni", kaže Orbović i dodaje da za to posoji pravna država koja treba da zaštiti svoje građane.\nAtanacković kaže da često se ne zna šta se dešava u firmi dok neko ne dobije otkaz.\n"Pojedini investitori dolaze iz drugačijih kulturoloških sredina pa su ti odnosi ne spadaju u evropske norme. Oni na takav način se ponašaju, ne može se reći da država ne čini ništa i da je dozvolila to svojim ugovorima tako nešto", kaže Atanacković.


To je cilj projekta pod nazivom „Podrška lokalnim partnerstvima za zapošljavanje u BiH“, koji finansira Evropska unija, u vrednosti od četiri miliona evra, koga provodi Međunarodna organizacija rada (ILO). Ovaj projekat je deo EU Programa za lokalni razvoj i zapošljavanje vrednog 19 miliona evra, koji za jedan od ciljeva ima oporavak područja pogođenih poplavama.\nPortparol Delegacije EU u BiH Jamila Milović-Halilović naglašava da se posebna pažnja daje pružanju podrške i pomoći za oporavak od poplava pre dve godine, stvaranju novih radnih mesta, povratku izgubljenih radnih mesta ili zadržavanju radnih mesta.\n- Uložiće se posebni napori da se osigura da i žene i muškarci jednako sudeluju i imaju koristi od projektnih aktivnosti i rezultata – kaže ona.\nKoordinator projekta Džemal Hodžić rekao je da lokalna partnerstva za zapošljavanje čine gradovi i opštine, javne službe za zapošljavanje, obrazovne institucije, poslodavci i nevladine organizacije.\n- Projektom će biti dodeljeno tri miliona evra kroz direktne grantove, bespovratne pare, za aktivnosti na terenu koje treba da povećaju stvaranje novih radnih mesta i smanjenu nezaposlenosti. Dok EU finansira projekat, ILO će pružati podršku partnerima koje će voditi kroz sve faze projekta i ekspertizom podržati reformu tržišta rada u BiH – kaže Hodžić.\nNavodi da će svaki od pet aktera u partnerstvu imati jasnu ulogu u provođenju projektinih aktivnosti.\n- Ta uloga će varirati od partnerstva do partnerstva, zavisno o njihovim konkretnim projektima i aktivnostima koje će provoditi. Ona može, između ostalog, uključivati programe kvalifikacije i prekvalifikacije nezaposlenih, subvencioniranje samozaposlenih, pružanje podsticaja poslodavcima i firmama u osnivanju – navodi Hodžić.\nDodaje da će tačna uloga svakog od aktera u lokalnom partnerstvu za zapošljavanje biti poznata kada budu predali potpune projektne predloge. Naime, na javni poziv za učešće u projektu odazvalo se 157 potencijalnih partnerstava sa svojim predlozima od kojih je njih 48 ocenjeno sa najvećim ocenama.\n- Sada treba da prođu dva modula obuke o razvoju punih projektnih predloga. To uključuje 14 predavanja koja će biti završena do kraja decembra kako bi potencijalna partnerstva mogla do 25. januara 2017. godine da dostave potpune aplikacije – kaže Hodžić.\nIstiče da je vrednost pojedinačnog granta od 150 do 200 hiljada evra, pa se očekuje da bude finansirano između 15 i 20 projekata.\nŠansu za kreiranje lokalnog partnerstva za zapošljavanje iskoristiće i Gradska razvojna agencija Banjaluke, koja je aplicirala za dobijanje 302.520 evra.\n- Projektom za zapošljavanje očekuje se kreiranje od 60 do 70 novih radnih mesta nakon provođenja 8 programa osposobljavanja za 80 do 90 nezasposlenih osoba. Svi će biti pozivani sa evidencije Zavoda za zapošljavanja. Radili bi u sektoru metala, drveta, kože, obuće i tekstila – navode u Gradskoj razvojnoj agenciji.\nIstiču da konzorcijum projektnih partnera čine: Gradska razvojna agencija Banjaluka, Grad Banjaluka, Zavod za zapošljavanje RS, Srednjoškolski centar “Optimus NUBL”, Tvornica obuće “Bema”, Srednjoškolski centar „Ljubiša Mladenović“ Banjaluka, salon nameštaja “GMP”, Mašinski fakultet, Tehnička škola, Elas metalexpert, JU Škola učenika u privredi, Sparta i Fondacija „Udružene žene“ Banjaluka.\nGrantovi u iznosu od 150 do 200 hiljada evra će biti korišteni u svrhu institucionalizacije partnerstava.\nTime će se povećati broj zaposlenih, i to putem prekvalifikacije nezaposlenih, te za stvaranje novih radnih mesta sa fokusom na žene, mlade, manjinske zajednice, povratnike, raseljena lica i teško zapošljive osobe, posebno u zajednicama koje su pogođene poplavama.


Више од 30 филмских наслова на Новом насељ\nHomeKulturaViše od 30 filmskih naslova na Novom naselj\nViše od 30 filmskih naslova na Novom naselj\nSedmi po redu „21114 Film fest” održaće se od 9. do 12. septembra na nekoliko lokacija na otvorenom u novosadskom Novom naselju.\nFestival će pored posetiocima dobro poznate lokacije, livade u ulici Bate Brkića 34 (lokaciji budućeg Kulturnog centra Novo naselje), ove godine imati programe i na još dve zelene površine u ovom delu Novog Sada. U pitanju su, stanovnicima Naselja dobro poznat, park „Među brezama” (Bate Brkića 24 sa dvorišne strane – parking u Ulici Braće Dronjak između brojeva 13 i 15), kao i livada prekoputa Gerontološkog centra, odnosno bioskop „Kod Ike i Tibora”, koji je premijeru imao na prošlogodišnjem izdanju festivala. Novosađani će tako moći, na tri lokacije, da uživaju kako u najnovijim naslovima autora iz celog regiona, tako i u takmičarskoj selekciji „Zlatni Čep” kratkog metra, ali i po prvi put u internacionalnoj selekciji!\nIzvor: Film fest\n„Izuzetan odziv na konkurs za takmičarsku selekciju, kao i kvalitet pristiglih filmova, pokazuje da je stvaralaštvo, u teškom periodu iza nas, ipak uspelo da opstane. Selekcija „Zlatni čep“ doneće naslove, koje prema mom mišljenju, treba prikazati i na televiziji, a ne samo na festivalima. Vrlo težak zadatak za selektorski tim, ali uspeli smo da predstavimo posetiocima zaista kvalitetan filmski program, u pravom smislu te reči!” istakao je jedan od članova selektorskog tima festivala, filmski autor i novinar, Aleksandar Reljić.\nBioskop „Kod Ike i Tibora”, na livadi prekoputa Gerontološkog centra na Novom naselju, nakon uspešne premijere 2020. godine, donosi novinu u ovogodišnji program festivala: internacionalnu selekciju! Putem konkursa na filmskoj platformi FilmFreeway, na adresu NKN stiglo je više od 1000 prijava iz celog sveta, a selektorski tim odabrao je 15 naslova filmskih ostvarenja u kratkometražnoj formi. Gledaocima će, na ovoj lokaciji, u petak od 19.30 biti prikazani radovi autora iz Brazila, Francuske, Ukrajine, Grčke, Rusije,… dok će u subotu, doajeni novosadskog umetničkog života Ilija Ika Bašić i Tibor Vajda uz razgovor sa publikom i filmove „Otkud ovde muzej?” i „Blago zavičajnog muzeja Čerevića” predstaviti kultrurološki profil zavičajnog muzeja u Čereviću kroz 4 dekade postojanja.\nFilmski festival na Novom naselju, na jedinstvenim lokacijama pod otvorenim nebom prošlih godina je prikupio velike simpatije publike, te je prošlogodišnja izdanja festivala posetilo više od deset hiljada Novosađana. „21114 Film fest” jedna je od aktivnosti u sklopu višegodišnje inicijative Novog kulturnog naselja da ovaj deo Novog Sada dobije Kulturni centar. Novo kulturno naselje i upravo inicijativa za osnivanje kulturnog centra na Novom naselju, bili su jedan od važnih činilaca za kvalitet i raznovrsnost aplikacije grada Novog Sada za Evropsku prestonicu kulture 2022.\nUdruženje Novo kulturno naselje je u sklopu te inicijative od 2014. do danas uspešno realizovalo 16 festivala, preko 1100 edukativnih i umetničkih radionica i događaja, volonterskih i humanitarnih akcija, akcija ozelenjavanja, čišćenja i uređivanja javnih prostora kao i nekolicinu međunarodnih projekata.\nDačić: Sutra sastanak sa strankama bez stranaca, u subotu sa Vučićem


Mobiteli i muška plodnost - Asocijacija Majka i Dijete\nHome Web poliklinika Oficijelna medicina Mobiteli i muška plodnost\nIzloženost mobitelu odražava se i na koncentraciju spermija (broj spermija po jedinici zapremine sperme) premda su rezultati nejasni, tvrde istraživači. Napominju i to da su prethodne studije sugerirale da radio–frekvencijsko elektromagnetsko zračenje koje emituju mobilni telefoni može naškoditi muškoj plodnosti.\n„Provedeno istraživanje jasno sugerira da se izloženost radio–frekvencijskom elektromagnetskom zračenju usljed nošenja mobilnih telefona u džepovima panatalona može negativno odraziti na kvalitetu spermija. Ovaj zaključak je od osobite važnosti za muškarce koji se već nalaze na granici neplodnosti. Potrebno je dalje istraživanje kako bi se utvrdile potpune kliničke implikacije za opštu populaciju“, zaključuje Mathews.\nPrethodnoSamilost prema životinjama\nSljedećeSve moje mame


Potpisan sporazum o energetskoj efikasnosti vrijednosti 3,7 miliona eura – Vaš obnovljivi izvor informacija – Energis\nPotpisan sporazum o energetskoj efikasnosti vrijednosti 3,7 miliona eura\nAmbasada Å vedske i Razvojni program Ujedinjenih nacija (UNDP) potpisali su danas sporazum u vrijednosti od 3,7 miliona eura koji se odnosi na sufinansiranje u oblasti uštede energije u javnimobjektima. Bosna i Hercegovina jedna je država sa najmanjom energetskom efikasnošću u Evropi. Značajne uštede do 40% moguće je ostvariti efikasnijim korištenjem energije u javnim objektima. Projekat\nAmbasada Å vedske i Razvojni program Ujedinjenih nacija (UNDP) potpisali su danas sporazum u vrijednosti od 3,7 miliona eura koji se odnosi na sufinansiranje u oblasti uštede energije u javnimobjektima. Bosna i Hercegovina jedna je država sa najmanjom energetskom efikasnošću u Evropi. Značajne uštede do 40% moguće je ostvariti efikasnijim korištenjem energije u javnim objektima.\nProjekat “Zeleni ekonomski razvoj” (Green Economic Development – GED) biće realizovan do 2017. godine u partnerstvu sa Fondom za zaštitu okoliša Federacije BiH i Fondom za zaštitu životne sredine i energetsku efikasnost Republike Srpske. Cilj projekta je poboljšanje ekonomske efikasnosti u zgradama javnog sektora i osnaživanje tehničkih i ekonomskih kapaciteta\nprofesionalnih službi. Dodatnih 45 projekata iz oblasti energetske efikasnosti koje sufinansiraju lokalni partneri doprinijeće stvaranju “zelenih poslova”.Partnerstvo sa Vladom Å vedske, je dio većeg programa podrške BiH koji iznosi oko 20 miliona eura godišnje tokom idućih sedam godina.\n“Å vedska je opredijeljena da pruža podršku dugoročnom ekonomskom razvoju i zaštiti životne sredine u Bosni i Hercegovini. Sistemsko upravljanje energijom neće samo smanjitijavnu potrošnju, nego i zagađenje i emisiju štetnih gasova. Time će se\ndoprinijeti razvoju privrede otvaranjem “žzelenih” radnih mjesta”, izjavio je ambasador Å vedske Nj.E. Fredrik Schiller na ceremoniji potpisivanja sporazuma u Zgradi UN-a u Sarajevu.\nRealizacijom GED projekta, stvoriće se svijest i spoznaja o važnosti energetske efikasnosti, ne samo u široj javnosti, nego i kod političara, što je od ključne važnosti za zemlju koja troši oko 20% svog BDP-a na energiju, što je tri puta više nego u drugim evropskim državama. Subvencionirane cijene energije, druge najniže u Evropi, ne podstiču investicije u mjere kojima bi se poboljšala energetska efikasnost.\n“Kontribucija Vlade Å vedske će omogućiti stvaranje većeg programa sa značajnom podrškom vlada entiteta, neophodnog kako bi se preduzeo odlučan iskorak ka promociji energetske efikasnosti u BiH. GED projekat može osigurati značajan pomak naprijed u načinu kako se energetska efikasnost tretira na nivou lokalnih zajednica. U okviru velikog programa obnove nakon poplava koji provode UN agencije a finansira Evropska unija, sve zgrade se obnavljaju u skladu sa standardima energetske efikasnosti, sigurnosti djece i uklanjanju arhitektonskih barijera”, izjavio je Yuri Afanasiev, rezidentni koordinator UN-a u BiH.\nCilj GED projekta je uvođenje Informacionog sistema za upravljanje energijom (EMIS) u oko 5.000 javnihobjekata širom zemlje. Projekat će pomoći domaćim vlastima da stvore povoljno okruženje za finansiranje projekata energetske efikasnosti i pomoći Bosni i Hercegovini da ispuni obaveze u energetskomsektoru koje proizilaze iz međunarodnih sporazuma.\nUkupna vrijednost GED projekta, uključujući i finansijsku podršku Å vedske, iznosi 10,7 miliona eura. Projekat sufinansiraju UNDP, Fond za zaštitu okoliša Federacije BiH i Fond za zaštitu životne sredine i energetsku efikasnost Republike Srpske, kantoni i opštine u BiH.


Broj vesti u arhivi za Decembar 2014: 262\n“Svet izvan” - promocija romana Sunčice Denić\n„Svet izvan“, je novi roman književnice Sunčice Denić koji će danas biti promovisan u Domu kulture u Gračanici.\nLaplje selo: Ranjen iz vazdušne puške\nKosovska policija saopštila je da je uhapsila Srbina koji je hicem iz vazdušne puške ranio svog sunarodnika. Povređeni je zbrinut u Kosovskoj Mitrovici.\nMustafa: Ako ne budem premijer nema koalicije sa DPK\nLider Demokratskog saveza Kosova Isa Mustafa izjavio je danas da ako on ne bude premijer u novoj vladi, neće ni biti koalicije sa Demokratskom partijom Kosova.\nEvropske diplomate: Koalicija DSK i DPK korisna\nEvropske diplomate ocenile su da će koalicija Demokratskog saveza Kosova i Demokratske partije Kosova biti korisna za Kosovo jer može da reši bitne stvari - sprovođenje sporazuma sa Beogradom i osnivanje specijalnog suda za OVK.\nJeftinije osiguranje vozila\nOsiguranje za vozila, koja prelaze administrativnu liniju Kosova sa centralnom Srbijom, od 1. januara biće naplaćivano po znatno nižim cenama, potvrđeno je RTV Kim u MUP-u Kosova.\nPočinje legalizacija bespravno podignutih objekata\nOpština Gračanica počela je proces registracije poslovnih i stambenih objekata koji su sagrađeni do 31.08.2013. godine bez građevinske dozvole.\nEdukacijom protiv AIDS-a\nUsled nedovoljne obaveštenosti postoje pogrešna mišljanja o ovoj bolesti, kazala je dr Vesna Vasić povodom 1. decembra međunarodnog dana borbe protiv side.\nEuleks saslušava Slavišu Ristića\nBivši predsednik opštine Zubin Potok, Slaviša Ristić nalazi se na saslušanju pred međunarodnim tužiocima u Kosovskoj Mitrovici.\nKući: Sporazum u finalnoj fazi\nKoalicioni partneri DPK i DSK su pri kraju postizanja sporazuma o podeli funkcija i vladinom program, izjavio je Hajredin Kući.\n“Sporno mesto premijera”\nŠest meseci posle izbora, a dve nedelje od dogovora lidera DSK i DPK o formiranju vlasti, institucije na Kosovu još nisu formirane, jer je, kako tvrde analitičari, i dalje sporno mesto premijera.\nSDP pozdravlja odluku Euleksa\nGrađanska inicijativa SDP – Olivera Ivanovića, pozdravila je odluku Euleksa da, bivšem gradonačelniku Zubinog Potoka Slaviši Ristiću dozvoli pripremu odbrane sa slobode, saopšteno je iz inicijative.\nTeško povređen policajac Srbin\nPripadnik kosovske policije M.M. srpske nacionalnosti teško je povređen kod sela Grabovac u opštini Zvečan, kada je u službeno vozilo udario automobil kojim je upravljao N.M, srpske nacionalnosti.\nNova vlada Kosova, pod rukovodstvom DSK, ostaće snažno orijentisana ka potpunoj normalizaciji odnosa sa Srbijom i nastavku dijaloga, piše Koha ditore\nHodžaj za uzajamno priznanje Kosova i Srbije\nPriština i Beograd na kraju dijaloga bi trebalo uzajamno da se priznaju, kaže Enver Hodža.\nRistića terete za 15 krivičnih dela\n“Kada je Tači rekao da se povlači?”\nGeneralni sekretar DPK Basri Musmurati izjavio je da aktuelni premijer i lider te stranke Hašim Tači nikada nije izjavio da će povući kandidaturu za premijera.\nPredavanja o HIV-u i u školama\nEdukativna radionica o HIV-u, namenjena srednjoškolcima, nastavljena je danas u srednjim školama na teritoriji opštine Gračanica. Stečeno znanje sa dvodnevnog seminara održanog u opštini srednjoškolci od danas prenose svojim vršnjacima.\nUključivanje osoba sa invaliditetom u društveni život\nNa Međunarodni dan osoba sa invaliditetom, predstavnici opštine Gračanica obećali da će učiniti sve da se ove osobe uključe u društveni život.\nJahjaga ima mandat do 2016.\n“Mandat predsednice Kosova je do 2016. godine, saopšteno je iz Predsedništva povodom spekulacija da je u dogovor između DPK i DSK uključena i ova funkcija.\n„Unaprediti mehanizmime za osnaživanje mladih“\nMladi ljudi nedovoljno učestvuju u donošenju važnih odluka, njihove potrebe se često zanemaruju, prava krše, pa je zato neophodno pronaći mehanizme za njihovo osnaživanje, istakli su predstavnici omladine iz zemalja regiona.\n"Eksplicitni uslov za EU je rešenje Kosova"\nPredsednik Srbije Tomislav Nikolić izjavio je večeras da je od evropskog komesara Johanesa Hana prvi put čuo otvoreno i jasno da Srbija neće biti deo EU sve dok ne reši pitanje Kosova.\nŠeholi: Bilo kakva Vlada ili bankrot\nKosovu je potrebna bilo kakva vlada, jer ako se u roku od dve nedelje ne formiraju institucije i ne usvoji budžet preti nam bankrot, kaže Fatmir Šeholi.\nSuđenje Oliveru Ivanoviću počinje u januaru\nSuđenje lideru GI SDP Oliveru Ivanoviću i još četvorici Srba koji su optuženi da su počinili teška krivična dela, tokom 1999. i 2000. godine počeće u poslednjoj sedmici januara naredne godine.\nGračanica: O strahu, životu i kulturi u enklavama\nPrva tribina “Uticaj straha na život i kulturu enklave” biće održana večeras u Domu kulture u Gračanici.\nSavet bezbednosti UN danas će razmotriti situaciju na Kosovu, na osnovu redovnog izveštaja generalnog sekretara UN Ban Ki Muna, u kojem je izražena zabrinutost zbog političkog zastoja u Prištini.\nSukobi ispred zgrade Rektorata u Prištini\nDvoje demonstranata i jedan policajac povređeni su ispred zgrade Rektorata u Prištini u sukobu pristalica Udruženja veterana rata i invalida OVK sa policijom. Sukobi još traju.\nFiljuolo posetio Makedoniju\nKomandant Kfora Fračesko Filjuolo razgovarao je danas sa ministrom odbrane Makedonije Zoranom Joleskim o bezbednosnoj situaciji na Kosovu.\nPortugal razmatra potrebu angažovanja u Kforu\nPortugal analizira potrebu daljeg vojnog anagažovanja svojih pripadnika u okviru Kfora, izjavio je u Prištini ministar odbrane Portugala Žoze Pedro Agiar-Branko na prijemu kod predsednice Kosova Atifete Jahjage.\nTači premijer do leta 2016. ili novi izbori?\nHašim Tači predložiće da Isa Mustafa bude predsednik Skupštine Kosova, a da on bude izabran za premijera, piše prištinski "Blic".\n“Kosovo nije uslov za EU”\nZamenik šefa poslaničke grupe SPS Đorđe Milićević izjavio je da priznavanje Kosova nije uslov na putu evropskih integracija.\nNeaktivnost i nezdrava ishrana uzroci gojaznosti\nSve više dece na centralnom Kosovu koja imaju problem sa viškom kilograma, ili je gojazno. Nepravilna ishrana i nedovoljna fizička aktivnost glavni su uzroci ove bolesti, upozoravaju stručnjaci.\nSrpska tokom vikenda razgovara o Vladi\nPredsednik Srpske liste Aleksandar Jablanović izjavio je danas da bi predstavnici te liste Srba sa Kosova tokom vikenda trebalo da razgovaraju s budućim mandatarom o ulasku srpskih poslanika u Vladu Kosova.\nDžejkobson: Borba protiv korupcije prioritet\nAmerička ambasadorka na Kosovu Trejsi En Džejkobson izrazila je očekivanje da će borba protiv korupcije biti glavni prioritet novih kosovskih institucija.\nSO Gračanica: Usvojen predlog liste dobitnika stanova\nNa petoj redovnoj sednici SO Gračanica usvojen Predlog odluke o usvajanju liste dobitnika stanova na Padalištu i u Lapljem Selu.\n„Put ka EU ne zavisi od Prištine“\nŠef kancelarije za KiM Marko Đurić istakao je da napredak Srbije u pridruživanju EU ne treba da zavisi od toka dijaloga Beograda i Prištine i volje prištinskih političara.\nZSO između Republike Srpske i NVO\nSrbi na severu Kosova najviše očekuju od Zajednice srpskih opština jer je ona direktno vezana za pitanja ekonomije, zapošljavanja, pitanja bezbednosti i pitnja ljudske sigurnosti, smatra Branislav Nešović programski direktor NVO Aktiv iz Kosovske Mitrovice.


Арифи: Преговора неће бити, изјаве Београда малигне - Нови Стандард\nArifi: Pregovora neće biti, izjave Beograda maligne\n06.06.2018. 15:39 17.07.2020.\nMentori Prištine dopuštaju blokiranje formiranja ZSO, smatra ministar Nebojša Stefanović\nŠef prištinskog pregovaračkog tima u tehničkom dijalogu sa Beogradom Avni Arifi tvrdi da su izjave srpskih zvaničnika uvek u suprotnosti sa duhom dijaloga.\nOn je to rekao reagujući na izjavu šefa vladine Kancelarije za KiM Marka Đurića, koji je komentarišući Arifijevu izjavu da je Priština odbila da učestvuje u novoj rundi dijaloga krajem sedmice u Briselu, rekao da su takve izjave „opasne i neodgovorne“, baš kao i negiranje preuzetih obaveza i obmanjivanje javnosti o njihovoj sadržini.\n„Srbija nastavlja da sprečava primenu energetskog sporazuma i sve relevantne zainteresovane strane, uključujući i zvanični Berlin u potpunosti su svesne toga. Ova međunarodna senzacija im se svakako nije dopala i pregovora neće biti, tako da maligne izjave o budućnosti Kosova nisu ništa novo za nas“, rekao je Arifi, preneo je portal Ljajmi.net.\nArifi, kako se navodi, kaže da su poruke Beograda uvek i u potpunosti protivne karakteru dijaloga.\nLjajmi prenosi da je Arifi rekao da Priština ostaje posvećena ispunjavanju međunarodnih obaveza. „Kosovo ostaje posvećeno ispunjavanju svih međunarodnih obaveza, ali istovremeno tražimo bez izuzetka ispunjavanje svih obaveza drugih. Vremenski period jednostranog sprovođenja sporazuma je istekao“, naveo je Arifi.\nArifi je, naime, sinoć izjavio da je Priština odbila da učestvuje na sastanku u Briselu krajem sedmice, koji je trebalo da bude posvećen osnivanju Zajednice srpskih opština.\n„Sastanak je bio zakazan za 7. jun, ali mi smo ga odbili. Mi insistiramo na dijalogu i insistiramo da se govori o svim temama. Dok je delegacija Srbije rekla da je jedini razlog za učešće u razgovorima formiranje Asocijacije opština sa srpskom većinom. Mi smo tu za sve sporazume. Ili će se sprovesti svi sporazumi ili neće nijedan“, rekao je Arifi.\nArifi je rekao da je u zahtevu za dijalog poslato nekoliko tema o kojima bi trebalo nastaviti tehnički dijalog. I kosovski premijer Ramuš Haradinaj je u petak rekao da je dijalog sa Beogradom prekinut jer je, kako je ocenio, besmislen.\nOn je precizirao da Priština smatra da tema naredne runde treba da bude energetika, a da Beograd ne odustaje od zahteva da jedina tema sastanka treba da bude osnivanje Zajednice srpskih opština.\nĐurić je reagujući na sinoćnu izjavu Arifija poručio da je odbijanje dijaloga od Prištine opasno i neodgovorno baš kao i negiranje preuzetih obaveza i obmanjivanje javnosti o njihovoj sadržini.\n„Glavni pregovarač Prištine izgovara neverovatne reči na koje niko ne reaguje, a morali bi mnogi. On otvoreno i javno govori da Priština nema nikakvu nameru da sprovodi obaveze koje je preuzela i time dokazuje da vlasti u Prištini misle da im je apsolutno sve dozvoljeno“, rekao je Đurić ranije danas za Tanjug.\nPredsednik Srbije do sada je više puta u svojim obraćanjima jasno ukazivao da sa Prištinom ne postoji nikakav sporazum o energetici.\nIzvor Tanjug/B92, 06. jun 2018.\nSTEFANOVIĆ: BRINE ME ESKALACIJA NASILjA NA KiM\nAko je cilj Prištine da blokira pregovore u Briselu i da nikada ne dođe do formiranja ZSO, to treba da kažu njihovi mentori, kaže ministar Nebojša Stefanović.\nTi mentori ih, kako objašnjava ministar unutrašnjih poslova, najsnažnije podržavaju u njihovim naporima za tzv. nezavisno Kosovo.\n„Mi nastavljamo vrlo ozbiljno i odgovorno proces koji treba da dovede do formiranja ZSO, što je prvih šest tačaka Briselskog sporazuma. Čini se da svi zaboravljaju Briselski sporazum kao da se nije dogodio“, kaže Stefanović.\nOčigledno je, dodaje, da Prištini ne odgovara Briselski sporazum jer on garantuje veća prava Srbima i određena i izvršna ovlašćenja ZSO. „Sada to ne žele da sprovedu. Potpišete nešto, to garantuje EU, a onda se pet godina svi prave kao da se to nije dogodilo. Postavlja se pitanje zašto ste nas uopšte zvali u Brisel“, naveo je Stefanović.\nKaže da ga kao ministra policije posebno zabrinjava eksalacija nasilja na KiM, sve češći nasrtaji na bezbednost Srba, mnogi incidenti u poslednjih nekoliko nedelja na koje su, ističe, reakcije bile kozmetičke.\nKada dođe do ozbiljnog ugrožavanja slobode i bezbednosti većeg broja ljudi ne možete onda reći u budućnosti će neko nešto da preduzme. Naglasio je da Albanci nemaju nameru da ozbiljno razgovaraju i očigledno pokazuju nedovoljnu ozbiljnost u ponašanju.\n„Nadam se da ću imati prilike kao član vlade i da vidim šta su reakcije, iako možda je to naivno da očekujem, da će se EU oko toga oglastiti. Kad kamenuju Srbe imali ste rečenicu – pozivamo obe strane…, a sad ćemo da vidimo kada jedna strana kaže – ne pada nam na pamet više da učestvujemo u razgovoru, da li će to biti rečenica – pozivamo obe strane da sednu za sto. Ako to bude, to je krajnje licemerno“, ocenio je Stefanović.\nPreporučujemokosovoalbanski napadiAlbanciArifibeogradvučićdijalogĐurićEUZSOnapadi na SrbenormalizacijapregovoriPrištinasporazumSrbijaStefanović


Faktor | Agencija za rad i zapošljavanje: I pored odlaska u inostranstvo BiH ima dovoljno vozača kamiona\n08.11.2021. / 07:45\nAgencija za rad i zapošljavanje Bosne i Hercegovine posreduje u zapošljavanju građana BiH samo u one države sa kojima ima potpisan sporazum o zapošljavanju, tvrde u Agenciji.\n- Trenutno su to Slovenija, Katar i Srbija, ali se samo sporazum implementira samo sa Slovenijom jer iz ove države dobijamo zahtjeve za radnom snagom. Sporazum sa Njemačkom odnosi se uglavnom na medicinske radnike, dok sa Slovenijom uključuje sva zanimanja, a najviše se traže varioci i vozači. Do kraja augusta 2021. godine bilo je 12.875 raspisanih slobodnih radnih mjesta, a u tom periodu je izdato 11.879 radnih dozvola, od čega 20 do 25 posto za vozače – ističe Boris Pupić, stručni saradnik za informisanje Agencije za rad i zapošljavanje BiH.\nKada je u pitanju Slovenija, mi posredujemo u zapošljavanju radnika svih profila i svih zanimanja. Broj izdatih radnih dozvola za naše radnike u Sloveniji, ističe Pupić, u posljednjih nekoliko godina se nekad povećava, ali i smanjuje.\n2018. godine - 16.090\n2019. godine - 14.581\n2020. godine - 7.887\ndo 31.8.2021. - 11.879\nAko je suditi po zvaničnim podacima, odlazak profesionalnih vozača neće dovesti do njihovog deficita i eventualno ugroziti domaće kompanije. Pupić kaže da ih je na evidenciji nezaposlenih nekoliko hiljada, ali mali broj aktivno traži posao.\n- Prema posljednjim podacima u BiH, na evidencijama nezaposlenih osoba ima oko 4.550 vozača kamiona. Međutim, problem sa evidencijama, posebno u Federaciji BiH, što se zdravstvena zaštita administrira putem biroa za zapošljavanje, te je veliki broj osoba na evidenciji tu samo zbog zdravstvene zaštite, a ne da traže posao. To potkrepljuje i podatak iz ankete o radnoj snazi da je stopa neaktivnosti na tržištu rada već godinama između 51-52 posto. Na evidencijama postoji više od 10 hiljada nezaposlenih osoba koje imaju kvalifikaciju vozač (dakle kada zbrojimo sve kategorije vozača) i prema tome jasno je da postoji dovoljan broj tražene radne snage za domaće tržište. Također, bilo bi moguće uraditi prekvalifikaciju ili dokvalifikaciju za određena zvanja vozača u vozač kamiona i za takve aktivnosti su nadležni entitetski zavodi za zapošljavanje - zaključuje Boris Pupić.\nAgencija za rad i zapošljavanje BiHkamiondžije


Da izgradimo nešto posebno ✔ - HotOglasi.com\nDa izgradimo nešto posebno\nVi se nalazite ovde: Glavna Ona traži njega Da izgradimo nešto posebno\nSve se stvara na poverenju. Ako uspemo da izgradimo međusobno poverenje i da gradimo na tome, onda je sve moguće. Zovem se Anabela 88. sam godište, radim u pet shopu i nemam dečka. Bila sam zaljubljena jednom i volela bih da ponovo osetim te leptiriće.\nZvati u periodu: od 14h do 22h


POLICIJA ISTRAŽUJE KRAĐU NAKITA STAROG 3.000 GODINA | Hayat.ba\nPOLICIJA ISTRAŽUJE KRAĐU NAKITA STAROG 3.000 GODINA\nBarskoj policiji prijavljena je krađa grobnog nakita na arheološkom lokalitetu u Čanju, a prijava je podnesena protiv nepoznatih izvršioca krađe kulturnog dobra Crne Gore.\nIz policije su kazali da lokacija koja se spominje u prijavi još nije proglašena nalazištem, ali da rade na rješavanju tog slučaja.\nU pitanju je, navodno, kneževsko groblje iz osmog vijeka prije nove ere, na kojem su slučajno nađeni bronzani predmeti koji su služili kao grobni prilozi, prenosi Radio i Televizija Crne Gore.\nPoliciji je prijavljeno da su nepoznate osobe od 16. oktobra do 12. decembra 2019. godine nelegalno iskopavale, kako se navodi u prijavi, praistorijsko groblje u mjestu Čanj, Kufin. Tvrdi se da su time oskrnavili praistorijsko nalazište.\nNadležnom organu barskog muzeja pokazana je lokacija, te je od tada, navodno, ona ušla u proces zaštite i dobijanja saglasnosti za arheološko ispitivanje, a ranije slučajno pronađen nakit im je predan na poklon, prenose mediji.


BS građevinarstvo ne vidi kao zidanje, kako ga neuki vide, već vizionraski pristupa investiranju i izgradnji objekata, svesno menjajući postojeću sliku grada i oživljavajući snove. Kao investitor, BS pažljivo istražuje tržište i razmatra šta konkretnom području odgovara i nedostaje. U investiocione projekte ulazi nakon detaljnog sagledavanja mogućnosti izvođenja projekta, bilo da se radi o stambenim, stambeno-poslovnim kompleksima ili nečem trećem.\nDobru lokaciju treba prepoznati. Često su u pitanju devastirane ili neizgrađene površine, koje inspirišu BS da kreira novi pogled na svet, kvalitetnom gradnjom nudeći siguran izbor novim vlasnicima stanova.\nPored odgovornog promišljanja o konkretnom projektu, BS se sa poštovanjem odnosi i prema sredini u kojoj posluje, dopunjujući je kao dobar domaćin i brižni komšija, kao karika koja je nedostajale određenoj infrastrukturi da bi sve došlo na svoje mesto.\nKompanija BS je prisutna i u oblasti uslužnog projektovanja, inženjeringa i konsaltinga. Naš stručni i kvalifikovani inženjerski kadar iskazuje svoje znanje iz oblasti arhitekture, elektrotehnike i mašinstva osmišljavajući moderne objekte i druge projekte. U proteklih nekoliko godina radili smo veliki broj različitih projekata u našoj zemlji kao i u inostranstvu.


Venger čeka gospođu Žiru, a onda planira i pojačanje u odbrani! - Sportske.net\nVenger čeka gospođu Žiru, a onda planira i pojačanje u odbrani!\nDok se čeka rasplet oko Gabonca, koji bi trebalo da usledi do petka, Francuz će pojačati i poslednju liniju, odnosno dovesti i treće pojačanje u ovom januaru.\nZa nevericu, Arsenal, Siti pa najgori tim u Seriji A?Otkriveno, ovaj broj je uzeo MihtarijanNavijači "poludeli" zbog Ozilove porukeArsenalov plan B, možda još bolji od Gabonca!"Spajdermen" u Arsenalu, šta se još čeka?\nI dalje nema potvrde, ali čini se da je transfer Obamejanga u Arsenal sve bliži. Navodno su "Guneri" povećali ponudu na 58 miliona evra, "Milioneri" i dalje traže više, ali čini se da ključ drži Oliver Žiru, to jest, njegova supruga Dženifer.\nOna se navodno složila da se presele u Dortmund, Žiru hoće da ode iz Arsenala, razlog je manjak minuta i ogorčena borba za mesto u francuskoj selekciji. Naime, Dešamp ima Mbapea, Grizmana, Lakazeta i Marsijala, videćemo može li Žiru da se domogne Rusije.\nDelegacija Arsenala je i dalje u Dortmundu, nema konačnog dogovora, ali čini se da su sve strane čvrsto rešene da završe posao.\nNavodno se Borusija nadala i bogatijoj ponudi iz Kine za Gabonca, ali on se sada zainatio, pa i ako takva stigne odbiće je, kako bi se preselio u Premijer ligu.\nI to ne bi bilo poslednje pojačanje za Vengera, on želi da dovede i Džonija Evansa. Sada, kada je Gvardiola praktično završio posao oko Laporta, Arsenal bi za oko 25 miliona evra mogao da kupi Severnog Irca i tako pojača i odbranu.\nAli, prvo Obamejang, u Engleskoj, ali i Nemačkoj očekuju da transfer bude završen za 48 časova i da će biti dovoljno vremena za još jedno pojačanje "Gunera".


Princ Hari neće tužiti medije zbog golih slika : Crveni tepih\nPrinc Hari odustao je od podizanja tužbe povodom objavljivanja golih fotografija, snimljenih tokom provoda u Las Vegasu. Slike su prvobitno objavljene na američkom sajtu TMZ.com, a zatim ih je štampao britanski tabloid “San”.\nUprkos upozorenju kraljevske porodice da će štampanje golih slika princa Harija biti protumačeno kao zadiranje u privatnost, tabloid “San” je objavio te fotografije.\nHari je planirao da podigne tužbu, ali je na kraju ipak odustao od te zamisli, prenosi Bi-Bi-Si.\n- Nakon nekoliko nedelja razmatranja, odlučili smo da ne dižemo tužbu. Ipak, i dalje smatramo da je hotelska soba mesto gde osoba uživa određenu dozu privatnosti – izjavio je portparol Bakingemske palate.


Home » AKTUELNO » KULTURA » MUZIKA » VEČE ALŽIRA U ZRENJANINU\n8. марта 2017. urednik Srdjan D. Stojanović 0 AKTUELNO, KULTURA, MUZIKA,\nGrad Zrenjanin i Društvo prijatelja Alžira iz Beograda su u petak 3. marta u pozorištu i Narodnom muzeju organizovali predstavljanje te zemlje i njene kulture. Centralni događaj bio je koncert čuvenog muzičara Rede Sike i prijatelja.\nDemokratska Narodna Republika Alžir najveća je zemlja Afrike, arapskog sveta i Magreba i ove godine slavi 55 godina pobede revolucije, jednog od najvećih događaja u istoriji 20. veka, kojom je izvojevala nezavisnost. Jugoslavija je bila prva evropska zemlja koja je priznala nezavisnost Alžira, a od tada se razvija raznorodna saradnja. Kao plod višedecenijskih prijateljskih odnosa, 2002. godine osnovano je Društvo prijatelja Alžira. Ono okuplja mnoge koji su podržali borbu za oslobođenje alžirskog naroda, mnoge poslovne ljude i diplomate koji su radili u ovoj zemlji Magreba, kao i mlade ljude – prijatelje i poklonike kulture Alžira.\nMuzičari iz Alžira koji inače žive u Francuskoj – Reda Sika, Mohamed Mehdi Ferhat i Mehdi Laifaui – predstavili su zrenjaninskoj publici kolaž muzičke baštine svoje zemlje, svirajući na etničkim instrumentima. Kroz tradicionalnu i modernu muziku iz raznih krajeva ove ogromne zemlje – pesmu i pomalo priče – uz odabrane fotografije Alžira na platnu u pozadini, priredili su nezaboravno veče.\nIako muzika ove zemlje našim slušaocima nije dovoljno poznata, alžirski umetnici su pokazali da ona u sebi sadrži elemente iz melosa Mediterana, Francuske i Španije – odnosno skala, harmonskih sklopova i fraza koji su univerzalno popularni. Pokazalo se da dobra muzika ne zahteva komplikovanu produkciju, već funkcioniše u jednostavnom i minimalističkom akustičnom ambijentu. Publika koja je ispunila najstariju pozorišnu salu u našoj zemlji uzvratila im je srdačnim aplauzima.\nGradonačelniku Zrenjanina Čedomiru Janjiću ukazana je ovom prilikom posebna čast, jer mu je uručen burnus bele boje – odora koju Alžirci smatraju znakom velikog prijateljstva. Zahvaljujući se na poklonu, gradonačelnik je podsetio na istorijsku činjenicu da je nekadašnja Jugoslavija bila prva zemlja koja je priznala nezavisnost Alžira 1962. godine, te da su Alžirci ostali osvedočeni prijatelji, nastavljajući da podržavaju i Srbiju.\n„I u najtežim trenucima po našu zemlju, kada su bombe padale na Beograd, 1999. godine, ambasada Alžira je radila i njeni službenici nisu napuštali Srbiju. Naše narode vezuje dugo prijateljstvo, koje traje i duže od ovih 55 godina od kada je Alžir nezavisna država. Mogu samo da se zahvalim na ovoj velikoj časti koja mi je ukazana i našim prijateljima iz Alžira poželim da se što prijatnije osećaju u našem gradu“, poručio je gradonačelnik Zrenjanina.\nPredsednik Društva prijatelja Alžira Marko Jelić rekao je da je Zrenjanin sa zadovoljstvom prihvatio da bude domaćin ovog izuzetnog događaja. „Smatramo da je obeležavanje 55. godišnjice od sticanja nezavisnosti Alžira dobar povod da, uz 15 godina rada Društva prijatelja Alžira, publika u Zrenjaninu dobije sjajnu priliku da pozdravi jednog od vodećih muzičara iz te zemlje, Redu Siku. Alžir, sa preko 40 miliona stanovnika, naš je veliki prijatelj. Želja nam je da kroz ovaj kulturni događaj otvorimo mogućnost i za ekonomsku saradnju“ – kazao je Jelić.\nPrevious: MOGERINI KAO KLOVN U BALKANSKOM CIRKUSU\nNext: BEZBEDNOST IT SISTEMA – KAKO NAĆI OPTIMALNO REŠENJE


Hapšenje Srba sa severa?\nOkružni sud u Kosovskoj Mitrovici izdao je nalog za hapšenje šestoro Srba osumnjičenih za ubistvo pripadnika jedinice ROSU jula ove godine na Brnjaku, piše prištinski Ekspres.\nŠest kosovski Srba, prema pisanju ovog lista, koji se poziva na portal Ljajm, KPS i EULEKS sumnjiče za ubistvo kosovskog policajca Envera Zimberija 26. jula na severu Kosova. Portal Ljajm Ship objavio je slike i imena traženih osoba sa severa koji su uglavnom iz regiona Mitrovice i Zubinog Potoka. Okružni sud u Mitrovici izdao nalog za njihovo hapšenje.\n20.10.2021 "Nedopustivo je da se Srbima na Kosovu sudi bez čvrstih dokaza" (188)


Kasiljas: Patili smo 12 godina, ali smo na kraju uspjeli - SportABC\nHomeFudbalKasiljas: Patili smo 12 godina, ali smo na kraju uspjeli\nKasiljas: Patili smo 12 godina, ali smo na kraju uspjeli\n25.05.2014. 22:00 sportABC Fudbal Komentari isključeni za Kasiljas: Patili smo 12 godina, ali smo na kraju uspjeli\n[dropcap]MADRID[/dropcap] Kapiten madridskog Reala Iker Kasiljas rekao je danas da je osvajanje Lige šampiona najvrjedniji trofej u fudbalu i dodao da su Madriđani mnogo propatili da bi došli do njega nakon 12 godina.\nReal je juče osvojio 10. trofej šampiona Evrope u klupskoj istoriji trijumfom u finalu u Lisabonu nad gradskim rivalom Atletikom sa 4:1.\n“Pehar Lige šampiona je najvrjedniji u fudbalu. Kad to kažem, mislim da je vrjedniji i od Svjetskog prvenstva. Prošlo je mnogo godina od naše posljednje titule i 10. pehar u istoriji kluba je impozantan broj. Mnogo smo patili, ali smo uspjeli da donesemo toliko dugo čekanu titulu”, rekao je Kasiljas, a prenosi “Marka”.\nKasiljas je bio član tima kada je 2002. osvojena do juče posljednja titula Lige šampiona, kada je Real u finalu u Glazgovu savladao Bajer iz Leverkuzena sa 2:1.\nJohanson: Platini se neće kandidovati\nMarković u najboljem timu Lige Evrope\n03.06.2014. 16:38 sportABC Fudbal Komentari isključeni za Marković u najboljem timu Lige Evrope\n[dropcap]NION[/dropcap] Reprezentativac Srbije i fudbaler Benfike Lazar Marković izabran je u najbolji tim Lige Evrope ove sezone, saopšteno je danas …\n16.09.2014. 09:49 sportABC Košarka Komentari isključeni za Đorđević: Mislili su da sam lud\n[dropcap]BEOGRAD[/dropcap] Selektor Srbije Aleksandar Đorđević rekao je da su njegovi igrači i saradnici mislili da je “lud” kada je preuzeo …


Andrea Stramaćoni - Blic Sport\nItalijanski fudbalski trener Andrea Stramaćoni dobio je ovog utorka otkaz u Sparti iz Praga, objavio je česki klub.\nTrener Sparte Stramaćoni otkrio šta je pričao sa Dejanom Stankovićem\nTrener fudbalera Sparte iz Praga Andrea Stramaćoni, posle eliminacije od Crvene zvezde u trećem kolu kvalifikacija za Ligu Evrope, istakao je da njegov tim nije potcenio crveno-bele, za koje je rekao da imaju kvalitet da se plasiraju u grupnu fazu tog takmičenja.\nTrener fudbalera Sparte iz Praga Andrea Stramaćoni rekao je da je revanš 3. kola kvalifikacija za Ligu Evrope protiv Crvene zvezde (sreda, 19) možda i ključna utakmica za njegov tim u sezoni i da može mnogo da im donese.\nTrener Sparte Andrea Stramaćoni rekao je da je razočaran ulaskom njegovih izabranika u meč sa Crvenom zvezdom.\nTrener fudbalera Sparte iz Praga Andrea Stramaćoni rekao je da veoma ceni Crvenu zvezdu, ali da njegov tim ima jasan cilj - plasman u grupnu fazu Ligu Evrope.\nU PRAGU I TURČIN Stramaćoni ojačao defanzivni blok za Zvezdu\nTurski fudbaler Semih Kaja napustio je Galatasaraj i potpisao trogodišnji ugovor sa Spartom iz Praga.\nPanatinaikos smenio Stramaćonija\nItalijanski fudbalski trener Andrea Stramaćoni dobio je otkaz u Panatinaikosu, dan nakon što je grčki velikan izgubio u Kupu od OFI-ja 2:1, saopšteno je na sajtu atinskog kluba.\nStramaćoni: Izabrao sam Stankovića za pomoćnika jer je u Interu bio više od igrača\nTrener Udinezea Andrea Stramaćoni pohvalio je Dejana Stankovića, novog člana stručnog štaba sa kojim će voditi tim u narednoj sezoni.\nDekijev trenerski prvenac: Stanković asistent Stramaćoniju u Udinezeu\nProslavljeni reprezentativac Srbije Dejan Stanković nastaviće karijeru kao asistent Andrei Stramaćoniju koji je imenovan za novog stratega Udinezea.\nStramaćoni dobio otkaz u Interu, Macari najverovatnije novi trener\nItalijanski mediji objavili su u petak popodne da je uprava Intera obavestila trenera Andreu Stramaćonija da je, dve godine pre isteka ugovora, odlučila da prekine saradnju sa njim.\nStramaćoni ostaje na klupi Intera i naredne sezone\nPredsednik fudbalskog kluba Intera Masimo Morati izjavio je da će aktuelni trener Andrea Stramaćoni sigurno ostati na klupi i naredne sezone.\nMateraci: Stramaćoniju su potrebna pojačanja za Skudeto\nNekadašnji reprezentativac Italije Marko Materaci rekao je da bi Andrea Stramaćoni trebalo da ostane trener Intera, ali i upozorio da su nero-azurima potrebna pojačanja ukoliko žele da se naredne sezone umešaju u borbu za titulu.\nStramaćoni: Morati mi neće dati otkaz\nTrener fudbalera Intera Andrea Stramaćoni rekao je da se ne plaši eventualnog otkaza u milanskom klubu, iako nero-azurima ne ide u prvenstvu, a u Ligi Evrope su na pragu eliminacije u osmini finala.\nManćini: Mario i ja kao Stramaćoni i Kasano? Nikad, samo je naduvana priča\nSukob trenera Intera Andree Stramaćonija sa Antoniom Kasanom mnoge je podsetio na odnos Marija Balotelija sa Robertom Manćinijem, dok je reprezentativac Italije bio u Mančester sitiju, a treneru "građana" nije prijalo to poređenje.\nStanković: Sukob Kasana i Stramaćonija može da pomogne Interu\nFudbaler Intera Dejan Stanković rekao je da bi svađa Antonija Kasana i trenera Andree Stramaćonija mogla da bude od koristi za nero-azure.\nInter kaznio Kasana sa 40.000 evra zbog sukoba sa trenerom\nFudbaler Intera Antonio Kasano kažnjen je sa 40.000 evra zbog sukoba sa trenerom Andreom Stramaćonijem, saopštio je italijanski klub.\nKasano i Stramaćoni u klinču, Deki i Kordoba sprečili veći sukob\nPuklo je u svlačionici Intera. Trener Andrea Stramaćoni i problematični napadač Antonio Kasano našli su se u sukobu, a veći incident i tuču sprečili su Dejan Stanković i tim menadžer Ivan Kordoba.\nStramaćoni: Spremni smo za Milan i Totenhem, Kasano je bio odličan\nTrener Intera Andrea Stramaćoni rekao je da pobedu svog tima u revašu šesnaestine finala Lige Evrope protiv Kluža vidi kao dobar predznak za naredne izazove, a slede duel sa Milanom u Seriji A i Totenhemom u evropskom takmičenju.\nSnajderova supruga: Vesli nije povređen\nHolandski internacionalac Vesli Snajder izostavljen je sa spiska Intera za nedeljnu utakmicu protiv Napolija, a njegova supruga Jolanda tvrdi da on nije povređen.\nStramaćoni: Ja odlučujem kada će Snajder da igra\nTrener fudbalera Intera Andrea Stramaćoni rekao je da neigranje Veslija Snajdera nema nikakve veze sa odbijanjem holandskog internacionalca da produži ugovor sa nero-azurima.\nStramaćoni: Snajder bi mogao da zaigra protiv Palerma\nTrener Intera Andrea Stramaćoni izjavio je da je Holanđanin Vesli Snajder, što se njega tiče, spreman da izađe na teren.\nStramaćoni: Velika je stvar što smo dobili devet debitanata iz naše škole\nTrener Intera Andrea Stramaćoni rekao je posle poraza od Rubina sa 3:0 u Ligi Evrope da mu nije bitno to što je njegova ekipa ubedljivo izgubila, već da je srećan što su mladi fudbaleri dobili priliku da debituju.